hotchpotch/miracl-hf-unified huggingface dataset:
స్వేచ్ఛా సాఫ్టువేరు
సాఫ్టువేరు రెండు రకాల స్థితులలో ఉంటుంది, ఒకటి సోర్స్ కోడ్ కాగా రెండవది బైనరీ . సోర్స్ కోడ్ (మూల రూపకరణాలు) అంటే ప్రోగ్రామర్లు రాసేది, బైనరీ అంటే కంప్యూటర్‌లో ఎక్సిక్యూట్ చేయటానికి ఒకటి సున్నాల రూపంలో ఉండేది. ఒక్క మాటలో చెప్పాలంటే స్క్రూలూ నట్లతో ఉన్న బండిని సోర్స్ కోడ్ అంటే, స్క్రూలూ నట్లూ లేకుండా వెల్డింగ్ చేసి యిచ్చిన బండిని బైనరీకి సమానం అనుకోవచ్చు. మనం ఎంత మంచి బండి అయినా సరే స్క్రూలు నట్లు లేనిదయితే కచ్చితంగా కొనము. మైక్రోసాఫ్ట్ వంటి కంపెనీలు మనకి అమ్ముతున్నది మాత్రం ఈ రకమైనవే. మనకి మెకానిక్ పని రాకపోయినా, మెకానిక్ వద్దకెళ్ళి రిపెయిర్ చేయించుకుంటాము, సాఫ్ట్వేర్ రంగంలో ఈ రకమైన గుత్తధిపత్యానిని నిరసిస్తూ ‘source code’తో కూడిన సాఫ్టువేరుని అందించినది మాత్రమే స్వేచ్ఛా సాఫ్టువేరు. సోర్స్ కోడ్ అందరికీ అందుబాటులోకి రావటం మూలంగా దీని అభివృద్ధి వేగంగానూ అత్యంత నాణ్యంగానూ జరిగింది. వైరస్‌లు సైతం సోకలేని సాఫ్టువేరు ఇదంటే దీని నాణ్యతేమిటో మనకర్ధమవుతుంది. స్వేచ్ఛా సాఫ్టువేర్ల తయారీలో ప్రపంచ వ్యాపితంగా రమారమీ 20లక్షల మంది పనిచేస్తున్నారు. ఇది ఒక ఉద్యమంలా సాగుతున్నది. స్వేచ్ఛా సాఫ్టువేరుతో తయారయిన ఆపరేటింగ్ సిస్టాలు సుమారు 5 వందల రకాలు వాడకంలో ఉన్నాయి. మన రాష్ట్రంలో తెలుగులో తయారయిన ‘స్వేచ్ఛ ఆపరేటింగ్ సిస్టం’ కూడా ఈ కోవకు చెందిందే. సోర్స్ కోడ్ అందుబాటులో ఉండటాన ఇది ప్రపంచ భాషలన్నింటిలోకి అనువదింపబడుతున్నది. మాతృభాషలో విద్యనభ్యసించటంతో ఎన్ని ఉపయోగాలున్నాయో, కంప్యూటర్ విద్యను సైతం మాతృ భాషలో అభ్యసించటంలో అన్ని ఉపయోగాలుంటాయి.
ఏ సాఫ్టువేరునైనా స్వేచ్ఛా సాఫ్టువేరు అనాలంటే అది నాలుగు సూత్రాలకు నిలబడాలి
ధర్మపాలుడు
క్రీ.శ. 6 వ శతాబ్దానికి చెందిన ధర్మపాలుడు (క్రీ.శ. 530-561) యోగాచార (లేదా విజ్ఞానవాద) సంప్రదాయానికి చెందిన గొప్ప బౌద్ధ పండితుడు. తత్వవేత్త. నలందా విశ్వవిద్యాలయానికి మొదటి కులపతి (Chancellor). ప్రసిద్ధ బౌద్ధ న్యాయపండితుడు అయిన భావవివేకుని (క్రీ.శ. 490-570) సమకాలికుడు. ధర్మపాలుని శిష్యులలో శీలభద్రుడు, చంద్రకీర్తి ప్రసిద్ధులు.
ప్రసిద్ధ చైనా యాత్రికుడు హుయాన్ త్సాంగ్ (క్రీ.శ.650 ప్రాంతం) ప్రకారం ధర్మపాలుడు తమిళనాడులోని కాంచీపురంలో బ్రాహ్మణ కుటుంబంలో జన్మించాడు. రాజాస్థానంలోని ఒక ఉన్నతాధికారి కొడుకైన ఇతనికి రాజకుమార్తెతో వివాహం నిశ్చయమైంది. కాని పెళ్ళివిందు సందర్భంలో తప్పించుకొని బౌద్ధదీక్ష తీసుకొని విద్యా నిమగ్నుడై మహా పండితుడయ్యాడు. హీనయాన, మహాయానాల నుండి అన్ని దృక్పథాలను అధ్యయనం చేసాడు. నలందా విశ్వవిద్యాలయంలో చేరి విఖ్యాత బౌద్ధ తర్కవేత్త దిజ్ఞాగుని వద్ద శిష్యుడిగా విద్య అభ్యసించాడు. దిజ్ఞాగుని తరువాత నలందా మహావిహారానికి అధిపతి అయ్యాడు. జీవిత చరమాంకంలో బోధి వృక్షం చెంత గడిపి క్రీ.శ. 561 ప్రాంతంలో మరణించాడు.
మాధ్యమికవాడులకు జగత్తులోని సర్వ పదార్ధాలు శూన్యములు. కాని యోగాచారికులు 'బుద్ధి' వలెనే జగత్తులోని సర్వపదార్ధాలు అసత్యంగా కనిపిస్తున్నాయి కాబట్టి విజ్ఞానం (చిత్తం లేదా చైతన్యం లేదా బుద్ధి) ఒక్కటే సత్యం అంటారు. ధర్మపాలుడు బౌద్ధంలో యోగాచారం లేదా విజ్ఞానవాదం సంప్రదాయానికి చెందిన తత్వవేత్త. ధర్మపాలుని తాత్వికత ప్రకారం బాహ్య పదార్ధాలు (extenal things) ఉనికిలో లేవు. చైతన్యం (consciousness) నకు మాత్రమే ఉనికి ఉంది. చైతన్యమే (చిత్తం) జగత్తు లోని వివిధ రూపాలను చూస్తుంది. కనుక చైతన్యానికి మాత్రమే వాస్తవికత ఉంది. ఇతని ప్రకారం 8 విధాలుగా విజ్ఞానం (చైతన్యం) కలుగుతుంది. అవి. 1. చక్షుర్విజ్ఞానం 2.శ్రోత్ర విజ్ఞానం 3.ఘ్రాణ విజ్ఞానం 4.జిహ్వా విజ్ఞానం 5. కాయ విజ్ఞానం 6. మనో విజ్ఞానం 7. క్లిష్ట మనో విజ్ఞానం 8.ఆలయ విజ్ఞానం.
ధర్మపాలుని గ్రంథాలు
ధర్మపాలుని శిష్యులలో శీలభద్రుడు, చంద్రకీర్తి, ధర్మకీర్తి. జ్ఞానచంద్ర ముఖ్య్లులు.ధర్మపాలుని గ్రంథాలు సంస్కృతంలో విలుప్తమైనప్పటికి, అతని శిష్యుడు శీలభద్రుని బోధనల ద్వారా ధర్మపాలుని సిద్ధాంతాలు చైనాలో వ్యాప్తి పొందాయి. అతని రచనలు చైనీయ అనువాదాలలో నిలిచి ఉన్నాయి.
హారిక (పాయల్ ఘోష్)
హారిక (పాయల్ ఘోష్) దక్షిణ భారత చలనచిత్ర నటి, ప్రచారకర్త. ప్రయాణం సినిమాతో తెలుగు సినీరంగంలోకి అడుగుపెట్టిన హారిక... తెలుగు, కన్నడ, హిందీ, తమిళ సినిమాలలో నటించింది.
హారిక 1989, నవంబరు 13న కలకత్తాలో జన్మించింది. హాన్స్ గ్రాడ్యుయేట్-పొలిటికల్ సైన్స్, ఫ్యాషన్ డిజైనింగ్ లో డిప్లమో చేసింది.
పుట్టుకతో బెంగాలీ అయినా ప్రచార కార్యక్రమాల్లో నటించడం కోసం ముంబైకి వెళ్లి, యాక్టింగ్ స్కూల్ లో చేరింది.
అష్మిత కర్ణని
అష్మిత కర్ణని తెలుగు టెలివిజన్ నటి. ఈటీవీలో వచ్చిన పద్మవ్యూహం ధారావాహిక ద్వారా గుర్తింపు పొందిన అష్మిత అనేక ధారావాహికల్లో, చలనచిత్రాల్లో నటించింది.
అష్మిత 1985, సెప్టెంబరు 29న రాజస్థాన్‌లో జన్మించింది. డిగ్రీ వరకు చదువుకుంది. అష్మిత చిన్నతనంలోనే తన కుటుంబం హైదరాబాద్కు వచ్చింది.
అష్మిత అనేక ధారావాహికల్లో ముఖ్యపాత్రలను పోషించింది. 15 సంత్సరాల నటజీవితంలో 30కి పైగా ధారావాహికల్లో, 10కి పైగా చలనచిత్రాల్లో నటించింది.
చేవూరుపాలెం
చేవూరుపాలెం, కృష్ణా జిల్లా, ముదినేపల్లి మండలానికి చెందిన గ్రామము.
చేవూరుపాలెం, శ్రీహరిపురం(ముదినేపల్లి) గ్రామ పంచాయతీ పరిధిలోని ఒక శివారు గ్రామం,
ఆషాఢమాసం సందర్భంగా, 2017,జులై-2వతేదీన ఆదివారం సందర్భంగా అమ్మవారిని వివిధ రకాల కూరగాయలు, పండ్లతో అందంగా అలంకరించారు. ఈ విధంగా అమ్మవారు శాకంబరీ మాతగా దర్శనమిచ్చారు. అమ్మవారికి విశేషపూజలు, అభిషేకాలు నిర్వహించారు. మహిళలు పెద్దయెత్తున పాల్గొని అమ్మవారికి ప్రత్యేకపూజలు నిర్వహించారు. ఈ కార్యక్రమంలో ఆలయ నిర్వాహకులు, గ్రామస్థులు, భక్తులు పాల్గొన్నారు. [1]
[1] ఈనాడు కైకలూరు; 2017,జులై-3; 1వపేజీ.
శ్రీలక్ష్మి కనకాల
శ్రీలక్ష్మి కనకాల తెలుగు టెలివిజన్ నటి. దూరదర్శన్ లో వచ్చిన రాజశేఖర చరిత్రము అనే ధారావాహిక ద్వారా నటనలోకి అడుగుపెట్టిన శ్రీలక్ష్మి, అనేక ధారావాహికల్లో నటించింది.
శ్రీలక్ష్మి జూన్ 20న దేవదాస్ కనకాల (రంగస్థల, చలనచిత్ర నటులు, దర్శకులు మరియు నట శిక్షకులు), లక్ష్మీదేవి కనకాల (రంగస్థల, చలనచిత్ర నటి మరియు నట శిక్షకురాలు) దంపతులకు హైదరాబాద్లో జన్మించింది. నటుడు రాజీవ్ కనకాల, టెలివిజన్ వ్యాఖ్యాత సుమ కనకాలలు శ్రీలక్ష్మికి అన్నావదినలు.
చదువులో చురుగ్గా ఉండే శ్రీలక్ష్మి పెద్దయ్యాక డాక్టర్ అవ్వాలనుకుంది. విద్యోదయ హైస్కూల్ లో తన పాఠశాల విద్యను చదివిన శ్రీలక్ష్మి, మద్రాస్ విశ్వవిద్యాలయంలోలో ఎం.ఏ. (ఆంగ్లం) పూర్తిచేసింది. ఆ తరువాత కొన్ని సంవత్సరాలు ప్రైవేట్ ఉపాధ్యాయురాలుగా పనిచేసింది.
2002, మార్చి 31న తెలుగు నాటకరంగ ప్రముఖులు, కవి, తెలుగు కథా రచయిత మరియు రంగస్థల అధ్యాపకులైన డా. పెద్ది రామారావుతో శ్రీలక్ష్మి వివాహం జరిగింది. వీరికి ఇద్దరు అమ్మాయిలు (ప్రేరణ, రాగలీన).
దూరదర్శన్ లో వచ్చిన రాజశేఖర చరిత్రము అనే ధారావాహిక ద్వారా టీవిరంగంలోకి ప్రవేశించింది. ఆ తరువాత తన తండ్రి దర్శకత్వం వహించిన ధారావాహికలతోపాటు, ఇతర ధారావాహికలలో నటించింది. అంటేకాకుండా ఒక కన్నడ టెలీఫిలిం, ఒక హిందీ చిత్రంలో నటించింది.
వింతఇల్లు సంతగోల
వింతఇల్లు సంతగోల 1976, మార్చి 5, శుక్రవారం విడుదలైన హాస్య చలనచిత్రం. కరుణ చిత్ర బ్యానర్‌పై కె.కమలాకరరావు, ఆనంద్‌లు నిర్మించిన ఈ సినిమాకి పి. లక్ష్మీదీపక్ దర్శకత్వం వహించాడు.లక్షాధికారి మధుసూదనరావు ఏకైక కుమారుడు రవి. అతని స్నేహితులు రాజా, మోహన్, బేబీ అని పిలువబడే బాబూరావు నలుగురూ బ్రహ్మచారులు. అందరూ రవి ఇంట్లోనే ఉంటారు. అందరూ శెలవుల్లో ఊటీ వెళ్లే ప్రయత్నంలో ఉండగా అపాయంలో చిక్కుకున్నానంటూ వచ్చిన జానకి అనే యువతికి ఆశ్రయమిస్తారు. జానకి బావ ఒక అమ్మాయిని నమ్మించి మోసం చేసిన ఫలితంగా కలిగిన బిడ్డను బేబీ బిడ్డగా లేఖ వ్రాసి ఎవరో ఇంటి ముందు వదిలి వెళతారు. నాకేం తెలియదని బేబీ మొత్తుకున్నా బిడ్డను పెంచుకోక తప్పింది కాదు. ఇంతలో మరో యువతి "నాథా! నేను నీ రాణిని మరిచిపోతిరా" అంటూ తల్లితో సహా వచ్చి ఆ ఇంట్లో తిష్టవేసింది. ఆమెకు మతి పోలేదని, ప్రమాద వశాత్తు ప్రస్తుత స్మృతి పోయి పూర్వజన్మ స్మృతి వచ్చిందని, ఆమెను బాగు చేయించమని తల్లి బతిమాలగా "మనశ్శాంతి" అనే గొప్ప మానసిక వైద్యుడిని పిలిపించి వైద్యం చేయించడానికి ప్రయత్నిస్తారు. ఆ డాక్టరు సెక్రెటరీ జయ ప్రేమలో మోహన్ పడిపోతాడు. డాక్టర్ మనశ్శాంతి మూలంగా ఆయింట్లో కొన్ని సమస్యలు, అశాంతి ఏర్పడుతుంది. మొదట ఆ నలుగురు స్నేహితులు జానకి ప్రేమ పొందడానికి ప్రయత్నిస్తే రాజా విజయం సాధిస్తాడు. ఇంతవరకూ నలుగురు స్నేహితులమధ్య ఆకతాయిగా హాస్యంగా సాగిన కథ ఒంటరిదైన జానకిని పెళ్ళి చేసుకుని ఆమె ఆస్తిని కాజేయాలనుకున్న జానకి బావ (ఇతని పేరు కూడా బాబూరావే), ఆమె చూస్తుండగా హత్య చేసిన ఓ హంతకుడు రంగప్రవేశం చేయడంతో మలుపు తిరుగుతుంది. చివరకు కథ సుఖాంతమవుతుంది.
కొమ్మిరెడ్డిపల్లి
"కొమ్మిరెడ్డిపల్లి"', ఆంధ్ర ప్రదేశ్ రాష్ట్రములోని కృష్ణా జిల్లా తిరువూరుమండలముకు చెందిన మారు మూల గ్రామము. పిన్ కోడ్: 521 235., ఎస్.టి.డి.కోడ్ = 08673.
వ్యవసాయంఆధారిత ఆర్థిక వనరులు కలిగిన పల్లెటూరు.ప్రత్తి మరియు మిర్చి వాణిజ్య పంటలు. రబీ మరియు ఖరీఫ్ నమయంలో వరిసాగు చేస్తారు.
ఆనందం
ఆనందం 2001లో విడుదలైన తెలుగు చలనచిత్రం. శ్రీను వైట్ల దర్శకత్వం వహించిన ఈ చిత్రంలో జై ఆకాశ్, రేఖ వేదవ్యాస్, తనికెళ్ల భరణి, బ్రహ్మానందం నటించగా, దేవిశ్రీ ప్రసాద్ సంగీతం అందించారు. ఉషా కిరణ్ మూవీస్ పతాకంపై రామోజీరావు నిర్మించిన ఈ చిత్రం విజయంతోపాటు, విమర్శకుల ప్రశంసలు అందుకుంది. తమిళ, కన్నడ భాషలలో పునర్నిర్మించబడింది.
తుమ్మలపాలెం (చెరుకుపల్లి)
తుమ్మలపాలెం (చెరుకుపల్లి) గుంటూరు జిల్లాలోని చెరుకుపల్లి మండలానికి చెందిన గ్రామం.
తుమ్మలపాలెం (ప్రత్తిపాడు)
తుమ్మలపాలెం (ప్రత్తిపాడు) గుంటూరు జిల్లా ప్రత్తిపాడు మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.హ్త్త్ప్://చ్ర్ద.అప్.గొవ్.ఇన్/ఆఫ్ఛృడా/ఊసెరింతెర్ఫచె/ఆడంఈణ్/డ్య్నమిచొరిజంతల్ఘొవ్టబ్.అస్ప్క్రెఫ్>
ప్రత్తిపాడు మండలంలోని యనమదల, ఏదులపాలెం, కొండపాడు, గొట్టిపాడు, కొండజాగర్లమూడి, గణికెపూడి, నడింపాలెం, ప్రత్తిపాడు మరియు మల్లయ్యపాలెం గ్రామాలున్నాయి.
ఈ పాఠశాలలో అమలు పరచుచున్న మద్యాహ్న భోజన పథకానికి కావలసిన నాణ్యమైన సన్న బియ్యాన్ని, 2016,జూన్ నెల నుండి, ఈ గ్రామ సర్పంచ్ శ్రీమతి గుంటుపల్లి రమాదేవి , తన స్వంత నిధులనుండి సరఫరా చేస్తున్నారు. అంతేగాక ప్రతి వారం, పదిరోజులకొకసారి, ఆమె స్వయంగా భోజన సమయంలో పాఠశాలకు వెళ్ళి, మద్యాహ్న భోజన పథకాన్ని పరిశీలించుచున్నారు. తాను సర్పంచిగా పదవీ విరమణ అనంతరం గూడా ఇదే విధంగా ఈ సేవలు కొనసాగించెదనని చెప్పుచున్నారు.
2016,జూన్‌లో ఈ పాఠశాల విద్యా సంవత్సరం ప్రారంభమైనప్పుడు, 1వ తరగతి నుండి ఆరవ తరగతి వరకు 40 మంది విద్యార్థులు ఉండేవారు. అప్పుడే ఆంగ్లమాధ్యమం ప్రవేశపెట్టి పుస్తకాలు వగైరాలను ఉచితంగా అందించి, అర్హతగల ఉపాధ్యాయిని మరియు ఆయానీ ఏర్పాటుచేసి, వారి జీతాలను గూడా సర్పంచ్ తన స్వంత నిధులనుండి చెల్లించుచున్నారు. 2017,జూన్ నాటికి విద్యార్థుల సంఖ్య 90 కి చేరినది. [1]
2013,జూలైలో ఈ గ్రామ పంచాయతీకి నిర్వహించిన ఎన్నికలలో, శ్రీమతి గుంటుపల్లి రమాదేవి ఎన్నికైనారు. [1]
ఈ ఆలయంలో ప్రతి సంవత్సరం కృష్ణాష్టమి వేడుకలు ఘనంగా నిర్వహించెదరు. [2]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు గుంటూరు సిటీ; 2017,జులై-6; 10వపేజీ.
[2] ఈనాడు గుంటూరు సిటీ/ప్రత్తిపాడు; 2017,ఆగష్టు-14; 1వపేజీ.
బడ్జెట్ పద్మనాభం
బడ్జెట్ పద్మనాభం 2001లో విడుదలైన తెలుగు చలనచిత్రం. ఎస్. వి. కృష్ణారెడ్డి దర్శకత్వం వహించిన ఈ చిత్రంలో జగపతిబాబు, రమ్యకృష్ణ నాయికానాయకులుగా నటించగా, ఎస్. వి. కృష్ణారెడ్డి సంగీతం అందించారు. ఈ చిత్రానికి, 2000 సంవత్సరం తమిళంలో వచ్చిన బడ్జెట్ పద్మనాభన్ అనే చిత్రం మాతృక.
బడ్జెట్‌ పద్మనాభం (జగపతి బాబు) ఒక ఉద్యోగి. పెళ్ళి అంటే ఖర్చు కాబట్టి పెళ్ళి చేసుకోడు. ఏదీ చేయాలన్నా రెండు, మూడు సార్లు ఆలోచిస్తాడు. రమ్యకృష్ణకు పద్మనాభం అంటే ఇష్టం. ఇద్దరం కలిస్తే ఇద్దరి సంపాదన తోడు అవుతుంది కదాని రమ్య సలహా పాటించి ఆమెను పెళ్ళి చేసుకుంటాడు. కానీ పెళ్ళి అయిన నెలకే రమ్యకృష్ణ గర్భవతి అవుతుంది. ముగ్గురు పిల్లలు (ట్రిపులెట్స్‌) పుడుతారు. ఇంకా ఖర్చు పెరుగుతుంది. బడ్జెట్‌ పద్మనాభం బడ్జెట్‌ ఖర్చుకు కూడా ఓ రీజన్‌ ఉంటుంది. ఫ్లాష్‌ బ్యాక్‌లో ... జగపతి బాబు చాలా చిన్నప్పుడు అంటే 8 ఏళ్ళ వయసు ఉన్నప్పుడు వాళ్ళ నాన్న అప్పు చేసి ఇల్లు కడుతాడు. కానీ ఇల్లు కట్టాక హార్ట్‌ ఎటాక్‌ వచ్చి చనిపోతాడు. దాంతో అప్పు ఇచ్చిన తనికెళ్ళ భరణి వీళ్ళను ఇంట్లో నుంచి తరిమికొడతాడు. 20 ఏళ్ళలో అప్పు తీర్చితే ఇల్లు మళ్ళీ జగపతిబాబుకు ఇవ్వాలని కోర్టు తీర్పు ఇస్తుంది. ఎలాగైనా ఆ ఇల్లు సొంతం చేసుకునేందుకే డబ్బు పొదుపు చేస్తుంటాడు. చివరికి ఇల్లు వశం చేసుకుంటాడా లేదా అన్నదే క్లైమాక్స్‌.
ఈ చిత్రంలోని పాటలన్నీంటిని చంద్రబోస్ రచించగా ఎస్వీ కృష్ణారెడ్డి సంగీతం అందించారు. పాటలు సుప్రీమ్ మ్యూజిక్ ద్వారా విడుదలయ్యాయి.
అధిపతి
అధిపతి 2001లో విడుదలైన తెలుగు చలనచిత్రం. రవిరాజా పినిశెట్టి దర్శకత్వం వహించిన ఈ చిత్రంలో మోహన్ బాబు, నాగార్జున, సౌందర్య, ప్రీతి జింగానియా నాయికానాయకులుగా నటించగా, కోటి సంగీతం అందించారు. ఈ చిత్రానికి, 2000 సంవత్సరం మలయాళంలో వచ్చిన నరసింహం (మోహన్ లాల్ కథానాయకుడు) అనే చిత్రం మాతృక.
ఈ చిత్రానికి కోటి సంగీతం అందించగా, పాటలు టిప్స్ మ్యూజిక్ ద్వారా విడుదలయ్యాయి.
తొలివలపు
తొలివలపు 2001లో విడుదలైన తెలుగు చలనచిత్రం. ముత్యాల సుబ్బయ్య దర్శకత్వం వహించిన ఈ చిత్రంలో తొట్టెంపూడి గోపీచంద్, స్నేహ నాయికానాయకులుగా నటించగా, వందేమాతరం శ్రీనివాస్ సంగీతం అందించారు. ఇది గోపిచంద్ కు తొలిచిత్రం.
వందేమాతరం శ్రీనివాస్ సంగీతం అందించిన ఈ చిత్రంలోని పాటలన్నీ హిట్టయ్యాయి. మయూరీ ఆడియో ద్వారా విడుదల అయ్యాయి.
పరిటాలవారిపాలెం (పెదనందిపాడు)
పరిటాలవారిపాలెం (పెదనందిపాడు) గుంటూరు జిల్లా పెదనందిపాడు మండలానికి చెందిన గ్రామం.
ఇదే పేరుగల ప్రకాశం జిల్లాలోని మరియొక గ్రామం కొరకు, పరిటాలవారిపాలెం చూడండి.
పరిటాలవారిపాలెం (పెదనందిపాడు మండలం), ఉప్పలపాడు (పెదనందిపాడు మండలం) గ్రామ పంచాయతీ పరిధిలోని ఒక శివారు గ్రామం.
సాంకేతిక అవధానాలు
నేత్రివధానం, అంగుళ్యావధానం, ఘంటావధానం ఇలా అనేక సాంకేతికావధానాలున్నాయి. ఘంటావధానం అనేది చాలా క్రొత్త విధానం. దీనిని ప్రముఖ అవధానాచార్యులైన "పద్యకళాతపస్వి" డా||ధూళిపాళ మహాదేవమణి గారు సృష్టించారు.
గజవిలసితము
గజవిలసితము ఒక తెలుగు ఛందో విశేషము. ఈ ఛందస్సులో భ, ర, న, న, న, గ  అనే గణాలు ఉంటాయి. ప్రాస నియతి యున్నది. 1-8 యతి స్థానం.
ఉదా:
ఏ గతివచ్చు ధాతృకృత నవరస ధర నా
కాగత సుందరీ నయ విమల మృదుతర స
ధ్బోగ మనోరమాభి భుజకలిత, మధుర వా
గ్రాగిణి రుక్మిణిన్ ద్వరగొను పరిణయమింకన్
(రుక్మిణీ కల్యాణం 2-32)
దీవించండి
దీవించండి 2001లో విడుదలైన తెలుగు చలనచిత్రం. ముత్యాల సుబ్బయ్య దర్శకత్వం వహించిన ఈ చిత్రంలో శ్రీకాంత్, రాశి, మాళవిక నాయికానాయకులుగా నటించారు. ఉషా కిరణ్ మూవీస్ పతాకంపై రామోజీరావు నిర్మించిన ఈ చిత్రానికి ఎస్. ఎ. రాజ్‌కుమార్ సంగీతం అందించారు.ఈ చిత్రానికి ఎస్. ఎ. రాజ్ కుమార్ సంగీతం అందించారు.
కొమరవోలు శ్రీనివాసరావు
కొమరవోలు శ్రీనివాసరావు (ఏప్రిల్ 14, 1953) ప్రముఖ రంగస్ధల, టివి, రేడియో నటుడు.
కొమరవోలు శ్రీనివాసరావు 1954, ఏప్రిల్ 14న శ్రీరామమూర్తి, సత్యవతి దంపతులకు గుంటూరు జిల్లా, చండూరు మండలం, తెనాలి తాలూకాలోని నారికేళ్ళపల్లి గ్రామంలో జన్మించాడు.
శ్రీనీవాసరావుకి ఇందిరతో వివాహం జరిగింది. వీరికి ఇద్దరు పిల్లలు (అనంత మారూతి రామ హరీష్, నాగ సత్య దీప్తి)
ఆంధ్ర ప్రదేశ్ హైకోర్టులో టైపిస్ట్ గా పనిచేసి 2012లో పదవీ విరమణ చేశాడు. హైదరాబాదులో నివాసం ఉంటున్నాడు.
గోవా విలీనం
గోవా విలీనం పోర్చుగీసు వారి ఆధ్వర్యంలో ఉన్న గోవా, డయ్యు, డామన్ స్వతంత్ర భారతదేశంలో కలపడానికి భారత సైన్యం డిసెంబరు, 1961లో చేపట్టిన సైనిక చర్య. దీన్నే "గోవా విముక్తి", "గోవాపై సైనిక చర్య" అని కూడా వ్యవహరిస్తారు. ఈ సాయుధ దళ చర్యకు భారత సైన్యం "ఆపరేషన్ విజయ్" అని పేరు పెట్టింది. ఈ ఆపరేషన్ లో భాగంగా 36 గంటలపాటు భారత నావికా దళాలు, వాయుసేనలు, పదాతి దళాలు గోవాను ముట్టడించి పోర్చుగీసు వారి నుంచి భారత భూభాగంలోని గోవాను విడుదల చేశాయి. దీంతో ఆ ప్రాంతాన్ని 450 ఏళ్ళ నుంచి పరిపాలిస్తున్న పోర్చుగీసు వారి పాలన అంతమైంది. ఇందులో 22 మంది భారతీయులు, 30 మంది పోర్చుగీసువారు మరణించారు. స్వల్పకాలం పాటు జరిగిన ఈ యుద్ధ పరిణామానికి ప్రపంచ వ్యాప్తంగా మిశ్రమ స్పందనలు వచ్చాయి. భారతదేశంలో దీన్ని చారిత్రకంగా భారత ఉపఖండానికి చెందిన భూభాగాన్ని వలస దేశస్తుల నుంచి విడిపించిన విముక్తిపోరాటంగా భావించారు. పోర్చుగల్ మాత్రం తమ గడ్డ మీద, తమ పౌరుల మీద భారత ప్రభుత్వం జరిపిన దాడిగా అభివర్ణించుకున్నారు.
జే. కే. రౌలింగ్
జోయాన్నే రౌలింగ్, CH, OBE, FRSL, FRCPE (; జననం 31 జూలై 1965), who writes కింద కలం పేర్లు J. K. రౌలింగ్ మరియు రాబర్ట్ Galbraith, ఒక బ్రిటిష్ నవలా రచయిత, సినిమా మరియు టెలివిజన్ నిర్మాత, రచయిత మరియు పరోపకారి, ఉత్తమ అంటారు రచయిత "హ్యారీ పోటర్" ఫాంటసీ సిరీస్. పుస్తకాలు పొందాయి ప్రపంచవ్యాప్తంగా దృష్టిని, అనేక అవార్డులు గెలుచుకుంది, మరియు అమ్మిన కంటే ఎక్కువ 400 మిలియన్ కాపీలు. వారు మారింది ఉత్తమ-అమ్మకం పుస్తకం సిరీస్ లో చరిత్ర మరియు been the basis for a series of films, పైగా ఇది రౌలింగ్ వచ్చింది. మొత్తం ఆమోదం స్క్రిప్ట్స్ మరియు ఒక నిర్మాత తుది films in the series.
లో జన్మించాడు Yate, Gloucestershire, England, రౌలింగ్ was working as a పరిశోధకుడు మరియు ద్విభాషా కార్యదర్శి అమ్నెస్టీ ఇంటర్నేషనల్ ఆమె ఆలోచన కోసం "హ్యారీ పోటర్" సిరీస్ లో అయితే ఆలస్యంగా రైలు నుండి మాంచెస్టర్ నుండి లండన్ లో 1990. ఏడు సంవత్సరాల కాలంలో ఆ తరువాత చూసింది మరణం ఆమె తల్లి, పుట్టిన తన మొదటి బిడ్డ, విడాకులు నుండి ఆమె మొదటి భర్త మరియు సాపేక్ష పేదరికం వరకు మొదటి నవల సిరీస్ లో, "హ్యారీ పోటర్ అండ్ ది ఫిలాసఫర్స్ స్టోన్", was published in 1997. ఉన్నాయి ఆరు సీక్వెల్స్, ఇది గత, "హ్యారీ పోటర్ అండ్ ది డెత్లీ హాలోస్", was released in 2007. అప్పటి నుండి, రౌలింగ్ వ్రాసిన నాలుగు పుస్తకాలు వయోజన పాఠకుల: "The Casual Vacancy" (2012) —కింద మారుపేరు రాబర్ట్ Galbraith—the నేర ఫిక్షన్ నవలలు "కోకిల యొక్క కాలింగ్" (2013), "The పట్టుపురుగు" (2014) "కెరీర్ ఈవిల్" (2015).
నిన్ను కోరి
నిన్ను కోరి 2017లో విడుదలైన ఒక తెలుగు ప్రేమకథా చిత్రం. నాని, ఆది పినిశెట్టి, నివేదా థామస్ ప్రధాన పాత్రల్లో నటించిన ఈ చిత్రానికి శివ నిర్వాణ దర్శకత్వం వహించగా, డివివి దానయ్య నిర్మించారు.
ఉమా మహేశ్వరరావు (నాని), విశాఖపట్నంలోని ఆంధ్ర యూనివర్సిటీలో పి. హెచ్. డీ చేసే ఒక కుర్రాడు. ప్రొఫెసర్ మూర్తి (తనికెళ్ళ భరణి) సాయంతో చదువుకునే ఆ కుర్రాడు గీతమ్స్ కాలేజ్ లో చదువుకునే పల్లవి (నివేదా థామస్) కి తొలుత డ్యాన్స్ మాస్టారుగా పరిచయమయ్యి, ఆ తర్వాత ప్రేమలో పడతాడు. పల్లవి ఉంటున్న ఇంట్లోనే పెంట్ హౌస్ లో అద్దెకు దిగుతాడు. అదే సమయంలో పల్లవి తండ్రి (మురళీ శర్మ) జీవితంలో సెటిల్ అవ్వని వాళ్లకు ఏ తండ్రీ తన కూతుర్ని ఇచ్చి పెళ్ళి చేయడు అని చెప్పిన మాటలతో.. ఎలాగైనా జీవితంలో సెటిల్ అయ్యాకే పెళ్ళి చేసుకుందామని పల్లవిని ఒప్పించే ప్రయత్నం చేస్తాడు.
తర్వాత తన పిహెచ్ డీ కోసం ఢిల్లీ వెళ్లిపోతాడు. అయితే, పల్లవి తన పేరెంట్స్ చూసిన అరుణ్ (ఆది పినిశెట్టి) ని పెళ్ళి చేసుకొని ఫారిన్ లో సెటిల్ అవుతుంది. అంతా మరిచిపోయి హాయిగా జీవిస్తున్న పల్లవికి ఒకానొక సందర్భంలో ఆమె వల్లే ఉమా మహేశ్వరరావు తన జీవితాన్ని నాశనం చేసుకున్నాడనే విషయం తెలుస్తుంది. ఆ విషయం తెలిసిన వెంటనే ఆమె అతన్ని వెతుక్కుంటూ వెళ్తుంది. ఉమా మహేశ్వరరావు, పల్లవి సుఖంగా లేదని బాధపడతాడు. కానీ అమె తను సుఖంగానే ఉన్నానని, అతను కూడా తమ జీవితంలో జరిగిన విషయాలు మరిచిపోయి పెళ్ళి చేసుకోవాలని కోరుతుంది. అయినా సరే అతను ఒప్పోకోడు. ఆ సమయంలో పల్లవి, ఉమా మహేశ్వరరావును ఒక 10 రోజులు తమ కుటుంబంతో గడపడానికి ఆహ్వానిస్తుంది. తమ జంట సంతోషంగానే ఉందనే విషయాన్ని అతను నమ్మడానికే ఈ ఆహ్వానమని అంటుంది. అలా అరుణ్, పల్లవి జంట ఉంటున్న ఇంటికి వచ్చిన ఉమామహేశ్వరరావు తొలుత ఆ జంట విడిపోవాలని కోరుకున్నా, ఆఖరికి వారి బంధాన్ని అర్ధం చేసుకోవడంతో కథ ముగుస్తుంది.
రెండు రెళ్ళు ఆరు (2017 సినిమా)
రెండు రెళ్ళు ఆరు 2017లో విడుదలైన ఒక తెలుగు చలనచిత్రం.నందు మల్లెల దర్శకత్వంలో తెరకెక్కిన ఈ చిత్రానికి ప్రదీప్ చంద్ర, మోహన్ అందే నిర్మాతలుగా వ్యవహరించారు. విజయ్ బుల్గేనిన్ సంగీత దర్శకత్వం వహించారు.
రాజు (నరేష్) యొక్క భార్య, రావు (రవి కాలే) భార్య ఇద్దరూ ఒకే ఆసుపత్రిలో ఒకే సమయంలో ప్రసవిస్తారు. రాజుకు మగబిడ్డ, రావుకు ఆడ బిడ్డ పుడతారు. కానీ ఒక అనుకోని విపత్కర పరిస్థితిలో ఆ ఇద్దరు కూడా తమ బిడ్డల్ని మార్చేసుకుంటారు. కానీ సొంత పిల్లల మీదున్న ప్రేమతో వాళ్ళు ఒకే కాలనీలో నివసిస్తుంటారు.
అలా మార్చబడ్డ ఆ ఇద్దరు మ్యాడీ (అనిల్), మ్యాగీ (మహిమ) ఎదురెదురు ఇళ్లలో ఉంటూ ఎప్పుడూ గొడవపడుతూ పెరుగుతారు. ఎప్పుడూ బద్ద శత్రువుల్లా ఉండే వారు ఒకరోజు ప్రేమికుల్లా మారిపోతారు. ఒకరంటే ఒకరికి పడని వారు ఎలా ప్రేమలో పడతారు ? అందుకు కారణమైన పరిస్థితులేమిటి ? అసలువాళ్ళతండ్రులువాళ్ళనుఎందుకుమార్చుకున్నారు?అనేదేఈసినిమా.
చండి
చండి లేదా చండిక ఒక హిందూ దేవత. ఈమె మహాలక్ష్మి, మహా సరస్వతి, మహాకాళి స్వరూపిణి మరియు పరదేవతా స్వరూపం. ఇచ్ఛా శక్తి, జ్ఞానశక్తి, క్రియా శక్తిల కలయిక. పార్వతి లేదా ఆది పరాశక్తి యొక్క రౌద్ర రూపంగానూ అభివర్ణించబడింది. శ్వేతాశ్వతరోపనిషత్తు ప్రకారం పరాశక్తి అంటే బ్రహ్మమనియే. ఈ పరాశక్తి రూపమైన చండి కూడా బ్రహ్మస్వరూపమే. దేవి మహత్మ్యంలో పలుచోట్ల ఆమె గురించిన ప్రస్తావన ఉంది.
చండి అనే పదం చండ అనే సంస్కృత పదం నుంచి వచ్చింది. సంస్కృతంలో చండ అంటే ఛేదించగల అని అర్థం.
హిందూ సాంప్రదాయాల్లో చండీ హోమానికి విశేష ప్రాధాన్యత ఉంది. ఈ హోమాన్ని భారతదేశమంతటా వేర్వేరు సమయాల్లో, ముఖ్యంగా నవరాత్రుల సమయంలో ఎక్కువగా నిర్వహిస్తూ ఉంటారు. ఈ హోమం జరిపేటప్పుడు దుర్గ సప్తశతిలోని మంత్రాలు వల్లిస్తారు. దీని తరువాత నవాక్షరి మంత్రం, కుమారి పూజ, సువాసిని పూజల్లాంటివి చేయడం కూడా పరిపాటి.
నాలోవున్న ప్రేమ
నాలోవున్న ప్రేమ 2001లో విడుదలైన తెలుగు చలనచిత్రం. వి.ఆర్. ప్రతాప్ దర్శకత్వం వహించిన ఈ చిత్రంలో జగపతిబాబు, లయ, గజాలా, ఎల్. బి. శ్రీరామ్, ఎం. ఎస్. నారాయణ, చలపతి రావు, గిరి బాబు, కోవై సరళ, అన్నపూర్ణ ప్రధాన పాత్రలలో నటించారు. శ్రీ సాయిరాం ప్రొడక్షన్స్ పతాకంపై కె.ఎల్.ఎన్. రాజు నిర్మించిన ఈ చిత్రానికి కోటి సంగీతం అందించారు. గజాలా మొదటిసారిగా ఈ చిత్రంలో నటించింది.ఈ చిత్రానికి కోటి సంగీతం అందించారు. ఆదిత్య మ్యూజిక్ ద్వారా పాటలు విడుదలయ్యాయి.
స్నేహమంటే ఇదేరా
స్నేహమంటే ఇదేరా 2001లో విడుదలైన తెలుగు చలనచిత్రం. బాలశేఖరన్ దర్శకత్వం వహించిన ఈ చిత్రంలో నాగార్జున, సుమంత్, భూమిక, ప్రత్యూష నాయికానాయకులుగా నటించారు. సూపర్ గుడ్ ఫిలింస్ పతాకంపై ఆర్.బి. చౌదరి నిర్మించిన ఈ చిత్రానికి శివరాం శంకర్‌ సంగీతం అందించారు. లాల్ నిర్మాతగా సిద్ధిక్ దర్శకత్వంలో మలయాళంలో వచ్చిన ఫ్రెండ్స్ అనే చిత్రం ఈ చిత్రానికి మాతృక. ఈ చిత్రాన్ని 2007లో నయా జిగర్ పేరుతో హిందీలోకి అనువదించారు.
అరవింద్ (నాగార్జున అక్కినేని), చంద్రు (సుమంత్) మరియు కృష్ణ మూర్తి (సుధాకర్) చిన్ననాటి స్నేహితులు. చంద్రు మరియు కృష్ణమూర్తి అనాథలు. అరవింద్ తల్లిదండ్రులు స్వచ్ఛందంగా వారిని పెంచుకుంటారు. సమయానికి, వారు వారి 20వ యొటా చేరుకున్నకా, అరవింద్ సోదరి అమృత (ప్రత్యూష) చంద్రుతో ప్రేమలో పడతాడు. ఆమె తన ఆప్తమిత్రుడు యొక్క సోదరి వంటి చంద్రు, ఆమెను ప్రేమించమని సంకొచిస్తాడు. చంద్రు అమృత నివారించేందుకు కృష్ణమూర్తి సహాయం కోరతాడు. మొత్తం ఈ ఎపిసోడ్ తరువాత, అరవింద్, చంద్రు కృష్ణ మూర్తితో హైదరాబాద్ లో పనిచెయటానికి వెళ్తారు. ఈ ముగ్గురూకు ఒక ఘనమైన పాత ఇంటిని పునరుద్ధరించేందుకు కేటాయించిన పనిచేసినప్పుడు అరవింద్ కు పద్మిని (భూమిక చావ్లా) తారసపడుతుంది. పద్మిని బంధువు యొక్క అసూయ ద్వారా చెసే అల్లర్ల వలన అరవింద్ పద్మిని ప్రేమిస్తాడు. పద్మిని మరొక వ్యక్తికి నిశ్చితార్థం చేయబోతున్నప్పుడు, అతడిని ప్రేమించిన తరువాత పద్మిని అరవింద్ ను మోసం చేశారని చంద్రు ప్రకటించాడు. పద్మిని బంధువు యొక్క ఈర్ష్య ప్రతి ఒక్కరినీ నాశనం చేయటానికి బాధ్యత వహించింది అని అరవింద్ మరియు పద్మిని తెలుసుకుంటారు.
కాని, అరవింద్ బంధువు యొక్క అసూయతో చందూకు అరవింద్ తన సోదరుడుని కావాలని చంపాడు అని అబద్దం చెప్తాడు. ఇది తెలుసుకున్న అరవింద్ తన దుష్ట బంధువుని ఇంటి నుంచి బయటికి పంపిస్తాడు. aఅ తరువాత జరిగే ప్రమాదంలో అరవింద్ను రక్షించడానికి చందూ ప్రయత్నిస్తాడు, కానీ అరవింద్ చేతిని అందుకొలేక అరవింద్ పర్వతం నుండి పడతాడు. అయిన చంద్రు అరవింద్ను కాపాడటానికి ప్రయత్నించినప్పటికీ, చందు తనను తాను నిందించాడు. జరిగిన పరినామల కారణంగా తన సోదరుడు అనవసరంగా అరవింద్ చేత చంపబడ్డాడని చందు తెలుసుకుంటాడు. కొద్ది సంవత్సరాల తరువాత, చంద్రు అరవింద్ కుటుంబానికి తిరిగి వచ్చాడు. అక్కడ అరవింద్ మతిస్తిమితం లెకుండా కనపడటంతో బాధపడతాడు. ఆ తరువత అరవింద్ సోదరుడు మరియు చంద్రుతో జరిగె పొరాటంలో అరవింద్ కొలుకుంటాడు.
ఈ చిత్రానికి శివరాం శంకర్ సంగీతం అందించారు. ఆదిత్యా మ్యూజిక్ ద్వారా పాటలు విడుదలయ్యాయి. ఇందులో "రుక్కు రుక్కూ" పాటను ఇళయరాజా కంపొజ్ చేసారు.
తొట్టిగ్యాంగ్
తొట్టిగ్యాంగ్ 2002, డిసెంబరు 6న విడుదలైన తెలుగు చలనచిత్రం. ఇ.వి.వి. సత్యనారాయణ దర్శకత్వం వహించిన ఈ చిత్రంలో ప్రభుదేవా, అల్లరి నరేష్, సునీల్, అనిత, గజాలా నాయికానాయకులుగా నటించారు. దేవిశ్రీ ప్రసాద్ సంగీతం అందించిన ఈ చిత్రం బాక్సాఫీస్ వద్ద విజయం సాధించింది.
నరేష్‌, ప్రభుదేవా, సునీల్‌ ఒక తొట్టిగ్యాంగ్‌. శవాలను తరలించడం, కుక్కలను పట్టుకోవడం వీరి పని. గజాలాను చూడగానే ప్రభుదేవా ప్రేమిస్తాడు. కానీ గజాలా ఛీ కొడుతుంది. నరేష్‌ మంచితనం చూసి ఆమె అతన్ని ప్రేమిస్తుంది. చిన్నప్పుడు తను ప్రేమించిన వెంకటలక్ష్మిని తప్ప ఎవర్నీ ప్రేమించలేనని నరేష్‌ చెప్పుతాడు. గజాలా వెంటనే ఓ కథ అల్లి, వెంకటలక్ష్మికి ఇప్పటికే పెళ్ళి అయిందని, ఇద్దరు పిల్లలు కూడా అని చెప్పుతుంది. దీంతో స్నేహితులిద్దరిని వదిలేసి గజాలాతో సింగుతుంటాడు. ఫ్రెండ్‌ను దూరం చేసిన గజాలాపై కక్ష సాధించేందుకు ప్రభుదేవా, సునీల్‌లు ప్లాన్‌ వేస్తారు. ఈలోపు వారికి వెంకటలక్ష్మి (అనిత) పరిచయమవుతుంది. సొంత బావ తనను 'పూజకు పనికి రాని పువ్వు'గా చేయడంతో వెంకటలక్ష్మి సన్యాసిగా మారాలని నిశ్చయించుకుంటుంది. కానీ ఈ పువ్వును నరేష్‌ చెవ్విలో పెడుతామని శపథం చేసి గజాలాను కిడ్నాప్‌ చేస్తారు. ఇక గజాలా వీరిని ముప్పుతిప్పలు పెట్టి నరేష్‌కు దగ్గరవుతుంది, అనితను నరేష్‌ పెళ్ళిచేసుకుంటాడా లేదా అనేది మిగతా కథ.
ఇల్లు - వాకిలి
ఇల్లు - వాకిలి 1975లో మేఘాలయా మూవీస్ బ్యానర్‌పై విడుదలైన తెలుగు సినిమా. ఈ సినిమాకు పి.డి.ప్రసాద్ దర్శకుడు.అదొక ఇల్లు. ఇంటిని చక్కదిద్దుకోవలసిన ఇల్లాలు జానకమ్మ పాశ్చాత్య నాగరికతా వ్యామోహం ఎక్కువగా కలిగిన స్త్రీ. సంగీతం అంటే చెవి కోసుకుంటుంది. మిథ్యా ప్రతిష్ఠకు పోయి సంసారాన్ని అప్పులపాలు చేసుకునే ఆధునిక మహిళామణి. జానకమ్మ పెద్దకొడుకు అనిల్ కుమార్ జల్సారాయుడు. ఆడపిల్లల అమాయకత్వంతో ఆటలాడుకునే సరదా కలవాడు. కూతురు ప్రేమ డ్యాన్స్ మాస్టర్ చంద్రభూషణ్‌తో ప్రేమలో పడింది. జానకమ్మ మొగుడు సీతాపతి మంచితనం అనే అసమర్థతతో ఇంట్లో వాళ్ళను గదమాయించలేక యాతనపడుతుంటాడు. ఆరేళ్ళ బాబీ ఒక్కడే ఆ ఇంట్లో ఆలోచన కలిగిన వాడు.
మేజర్ రంగనాథం మానసికంగా కలిగిన షాక్‌తో పిచ్చాసుపత్రి పాలవుతాడు. అక్కడి నుండి వెళ్ళిపోవాలనే ఆలోచనతో ఉంటాడు. సీతాపతి బాబాయి రామనాథం కోటీశ్వరుడు. రంగూన్‌లో వజ్రాల వ్యాపారం చేసి డబ్బు సంపాదించి, స్వదేశానికి తిరిగివచ్చి సీతాపతి దగ్గర స్థిరపడిపోవాలనే ఉద్దేశంతో వస్తాడు. సరిగ్గా అదే సమయంలో మేజర్ రంగనాథం పిచ్చాసుపత్రి నుండి పారిపోతాడు. రంగనాథం పోలికకలున్న రామనాథాన్ని పోలీసులు రైల్వేస్టేషనులో చూసి పిచ్చాసుపత్రికి లాక్కుపోయారు. స్టేషన్‌కు వచ్చిన సీతాపతి రంగనాథాన్ని రామనాథం అనుకుని ఇంటికి తీసుకు వెళతాడు.పిచ్చాసుపత్రి నుండి వచ్చిన రంగనాథం అంతకంటే హీనంగా ఉన్న ఆ ఇంటినీ, ఇంటిలోని మనుషులను చూసి ఒక్క క్షణం కూడా అక్కడ ఉండకూడదని అనుకుంటాడు. అయితే అమాయకుడైన బాబీని చూసి తన నిర్ణయాన్ని మార్చుకుంటాడు.
రోజులు గడుస్తున్న కొద్దీ ఆ ఇంట్లో జరుగుతున్న అఘాయిత్యాలను చూసి రంగనాథం తట్టుకోలేకపోతాడు. ఆ ఇంటిని సరిదిద్దాలంటే ముందు ఇల్లాలు జానకమ్మను సరిదిద్దాలని నిర్ణయించుకుంటాడు. పథకం ప్రకారం ఆ ఇంట్లో ఉన్న వ్యక్తులలో పరివర్తన తీసుకువస్తాడు.
సమ్మెటవారిపాలెం
సమ్మెటవారిపాలెం గుంటూరు జిల్లా కర్లపాలెం మండలానికి చెందిన గ్రామం.
ఈ సంవత్సరం జరుపుచున్న ఈ అమ్మవారి వార్షిక కొలుపుల మహోత్సవాలు, 2017, జూలై-11వతేదీ మంగళవారంతో ముగిసినవి. ముందుగా అమ్మవారి ప్రతిమలను గ్రామంలో ఊరేగించారు. అనంతరం ఆలయంలో ప్రత్యేకపూజలు నిర్వహించారు. ఈ కార్యక్రమానికి భక్తులు అధికసంఖ్యలో పాల్గొని, అమ్మవారిని దర్శించుకుని మొక్కులు తీర్చుకున్నారు. [1]
[1] ఈనాడు గుంటూరు రూరల్/రేపల్లె; 2017, జూలై-12; 2వపేజీ.
శేషు
శేషు 2002, ఫిబ్రవరి 28న విడుదలైన తెలుగు చలనచిత్రం. జీవిత తొలిసారిగా దర్శకత్వం వహించిన ఈ చిత్రంలో రాజశేఖర్, కళ్యాణి నాయికానాయకులుగా నటించారు. ఈ చిత్రానికి ప్రముఖ సంగీత దర్శకుడు ఇళయరాజా తనయుడు యువన్ శంకర్ రాజా సంగీతం అందించాడు. యువన్ శంకర్ రాజాకు తెలుగులో మొదటి చిత్రం ఇది. 1999లో తమిళ దర్శకుడు బాల దర్శకత్వంలో విక్రమ్ నటించిన సేతు చిత్రం, ఈ చిత్రానికి మాతృక.
యువన్ శంకర్ రాజా సంగీతం అందించిన తొలి తెలుగు చిత్రం శేషు. దీనికి తమిళ మాతృక అయిన సేతు సినిమాకు ఇళయరాజా సంగీతం అందించారు. శేషు సినిమలో 8 పాటలుండగా, అందులోని 4 పాటల బాణీలను సేతు సినిమా నుండి తీసుకున్నారు. ఈ సినిమా పాటలల్లో గాయనిమణి గాత్రం కూడా లేదు. ఇందులోని పాటలను చంద్రబోస్, శ్రీహర్ష రాశారు.
నందిని (టీ.వి సీరియల్)
"నందిని" అనుబడు మెగా సీరియల్ జెమిని టీ.విలో సోమవారం నుండి శనివారం వరకు రాత్రి 09:00 గంటలకు ప్రసారమవుతుంది మరియు తిరిగి మధ్యాహ్నం 01:00 గంటకు పునఃప్రసారమవుతుంది.ఇది ఒక తమిళ దారవాహికకు అనువాద రూపం.దక్షిణాది నాలుగు భాషాలలో ప్రసారమవుతుంది.
ఈ దారవాహికలో అరుణ్ భార్య అయిన జానకి కొన్ని కారణముల వలన చనిపోతుంది,కాని తనే ఆత్మగా మారి కొన్ని దుష్టశక్తుల భారి నుండి తన కుటుంబాన్ని ఎప్పుడూ కాపాడుతూనే ఉంటుంది.
పరుచూరి రఘుబాబు స్మారక నాటక పరిషత్తు - 2012
పరుచూరి రఘుబాబు స్మారక నాటక పరిషత్తు ప్రముఖ రచయితలు, నటులైన పరుచూరి వెంకటేశ్వరరావు మరియు పరుచూరి గోపాలకృష్ణ 1989లో ఏర్పాటు చేసిన నాటక పరిషత్తు. 2012 పరుచూరి రఘుబాబు స్మారక 22వ అఖిల భారత నాటకోత్సవాలు గుంటూరు జిల్లా, పల్లెకోనలో ఏప్రిల్ 27 నుంచి మే 1వ తేదీ వరకు 
నిర్వహించారు.
నాటకాలకు న్యాయనిర్ణేతలుగా దుగ్గిరాల సోమేశ్వరరావు, డా. కోన హేమచేంద్, చలసాని కృష్ణప్రసాద్ వ్యవహరించారు.
నాటికలకు కావూరి సత్యనారాయణ, తిరుమల కామేశ్వరరావు న్యాయనిర్ణేతలుగా వ్వవహరించారు.
పరుచూరి రఘుబాబు స్మారక నాటక పరిషత్తు - 2017
పరుచూరి రఘుబాబు స్మారక నాటక పరిషత్తు ప్రముఖ రచయితలు, నటులైన పరుచూరి వెంకటేశ్వరరావు మరియు పరుచూరి గోపాలకృష్ణ 1989లో ఏర్పాటు చేసిన నాటక పరిషత్తు. 2017 పరుచూరి రఘుబాబు స్మారక 27వ అఖిల భారత నాటకోత్సవాలు గుంటూరు జిల్లా, పల్లెకోనలో ఏప్రిల్ 27 నుంచి మే 1వ తేదీ వరకు నిర్వహించారు.
గుమ్మనూరు రమేష్ బాబు
గుమ్మనూరు రమేష్ బాబు సుప్రసిద్ధ రచయిత. ఇతడు కథలు, కవితలు, పాపులర్ సైన్స్, ఆధ్యాత్మక విషయాలపై రచనలు చేశాడు. ప్రస్తుతం ఇతడు చౌడేపల్లె నుండి వెలువడుతున్న పాఠశాల, మాబడి పత్రికలకు ప్రధాన సంపాదకునిగా వ్యవహరిస్తున్నాడు.
ముస్లిమ్‌ అమీన్ అంటాడు
క్రిస్టియన్ ఆమెన్ అంటాడు
టిబెటిన్ హూమ్‌ అంటాడు
ఇండియన్ ఓమ్‌ అంటాడు
అన్నింటిలో మకారమే
మమకారేమే
ప్రతి మతంలోను ఒకే అభిమతమే
మానవత్వమే
నందకరాజ్యం
నందకరాజ్యం తొలి తెలుగు సాంఘిక పద్యనాటకం. దీనిని వావిలాల వాసుదేవశాస్త్రి 1880లో రచించగా, అదే సంవత్సరంలో ముద్రించబడింది. తెలుగు స్వతంత్ర రూపకాలలో మంజరీ మధుకరీయము మెదటిదికాగా, నందకరాజ్యం రెండవది. అంతేకాకుండా, ముద్రించబడిన తొలి తెలుగు స్వతంత్ర నాటకం ఇది.
ఇది కల్పిత సాంఘీక కథతో గల ఐదు అంకముల నాటకం. నందకుడు అనే జమీందారు రాజ్యానికి రాగానే బ్రహ్మణులు, ప్రజలు సుఖంగా ఉండొచ్చు అనుకుంటారు. కాని, రాజోద్యుగులు వచ్చి సంపద దోచుకొని వెళ్లి ప్రజలను బాధిస్తుంటారు.
ప్రథమాంకంలో నియోగ్యులైన ఉద్యోగులచే వైదిక బ్రహ్మణులు పడే అవస్థల గురించి చెప్పబడింది. ద్వితీయాంకంలో దివాన్ అయిన శరభోజీరావు పంతులు యొక్క దుష్టచర్యలు, రాజుగారి కొలువులో అష్టావధానం గురించి చెప్పబడింది. తృతీయాంకంలో శరభోజీ ఠాణాలను తనిఖీ చేసే విధానం, రాణీరంగయ్యమ్మ రాజుకు హితబోధ చేయడం వంటివి వివరించబడింది. చతుర్థాంకంలో రాజపురోహితుడైన శారదానందుని సహాయంతో సుబ్బారావు న్యాయకత్వంలో వైదికులు రాజుకు జరిగిన విషయాలు తెలియజేయడం, అప్పుడు రాజు మంత్రులను దేశ బహిష్కరణ చేసి సుబ్బారావును మంత్రిని చేయడం గురించి చెప్పబడింది. పంచమాంకంలో మంత్రులు దేశాన్ని విడిచి కాశికి బయలుదేరుటను వివరించబడింది. కాని, రాజు అనాలోచితంగా శారదానందుని శిక్షిస్తాడు.
ఈ నాటకంలో శరభోజి పాత్ర చివరి వరకు చక్కగా పోషించబడింది. పంచమాంకంలో స్త్రీ విద్య గురించి, ప్రాచీనాంధ్ర కవుల గురించి, పాత కొత్త నాటక ప్రదర్శనల గురించి, ద్విపద-తేటగీతుల రచనాసౌలభ్యం గురించి చర్చించడం జరిగింది.
భాషా విషయంలో వావిలాలశాస్త్రి సరళంగా ఉండాలని కోరుకున్నాగానీ, గ్రామ పదాలను ఉపయోగించినాగానీ వ్యవహారిక భాషను మాత్రం ఆదరించలేదు. శాస్త్రి దీనిని నాటకం అని చెప్పినాకానీ దీనికి నాటక లక్షణాలు మాత్రం లేవు.
జానా కృష్ణమూర్తి
కె.జానా కృష్ణమూర్తి (1928 మే 24 – 2007 సెప్టెంబరు 25) 2001లో భారతీయ జనతా పార్టీ అధ్యక్షపదవికి ఎన్నుకోబడిన రాజకీయ నాయకుడు. ఇతడు అటల్ బిహారీ వాజపేయి మంత్రివర్గంలో కేంద్ర న్యాయశాఖ మంత్రిగా పనిచేశాడు. కామరాజ్ నాడార్ తరువాత తమిళనాడు నుండి ఒక జాతీయ స్థాయి రాజకీయపార్టీ అధ్యక్ష పదవికి ఎన్నుకోబడిన రెండవ వ్యక్తి జానా కృష్ణమూర్తి.
జానా కృష్ణమూర్తి 1928న మే 24న తమిళనాడు రాష్ట్రంలోని మదురై పట్టణంలో కృష్ణస్వామి, సుబ్బలక్ష్మి దంపతులకు జన్మించాడు. ఇతని మాతృభాష తెలుగు. ఇతని ప్రాథమిక, కళాశాల విద్యలు మదురైలోని ఎం.సి.హైస్కూలులోను, మదురై కాలేజీలోను జరిగింది. మద్రాసు లా కాలేజీ నుండి బి.ఎల్. పూర్తి చేశాడు. 1965 వరకు లా ప్రాక్టీస్ చేసి మంచి న్యాయవాదిగా పేరు గడించాడు. ఇతడు రాష్ట్రీయ స్వయంసేవక్ సంఘ్ అధిపతి ఎం.ఎస్.గోల్వాల్కర్ ప్రోద్బలంతో రాజకీయాలలోకి అడుగు పెట్టాడు.
1940 నుండి రాష్ట్రీయ స్వయంసేవక్ సంఘ్ లో క్రియాశీలక సభ్యుడిగా ఉన్న కృషమూర్తి, అటల్ బిహారీ వాజపేయి ప్రోద్భలంతో, తమిళనాడులో భారతీయ జన సంఘ్ యొక్క ప్రధాన కార్యదర్శిగా బాధ్యతలు స్వీకరించాడు. ఈయన దక్షిణ భారతదేశంలో పెద్దగా గుర్తింపులేని భారతీయ జన సంఘ్ పార్టీ నిర్మాణానికి క్రియాశీలకంగా కృషిచేశాడు.
1975లో అత్యయిక పరిస్థితి విధించినప్పుడు, అందుకు వ్యతిరేకతా ఉద్యమానికి తమిళనాడులో కార్యదర్శిగా ఉన్నాడు. 1977లో భారతీయ జనసంఘ్, జనతా పార్టీలో విలీనమైనప్పుడు, జనతాపార్టీ యొక్క తమిళనాడు విభాగానికి ప్రధానకార్యదర్శి అయ్యాడు. 1980లో అటల్ బిహారీ వాజపేయి, లాల్ కిషన్ అద్వానీ, ఎస్.ఎస్.భండారీ, కుష్‌భావూ ఠాక్రే, జగన్నాథరావు జోషీ తదితరులతో కలిసి భారతీయ జనతాపార్టీ స్థాపనకు సహాయం చేశాడు. ఈయన పార్టీకి వ్యవస్థాపక జాతీయ కార్యదర్శి. 1983లో ప్రధాన కార్యదర్శుల్లో ఒకడిగానూ, 1985 నుండి పార్టీ ఉపాధ్యక్షుడిగానూ పనిచేశాడు.
1980 నుండి 1990 వరకు కృష్ణమూర్తి, భారతీయ జనతా పార్టీని దక్షిణాది రాష్ట్రాలైన, కేరళ, తమిళనాడు, కర్ణాటక మరియు ఆంధ్రప్రదేశ్‌లలో విస్తరింపజేయటానికి కృషిచేశాడు.
1993లో ఎల్.కే.అద్వానీ కోరిక మేరకు ఢిల్లీ వెళ్ళి, అక్కడ ఆర్ధిక, రక్షణ మరియు విదేశాంగ వ్యవహారాలపై విధానాలను రూపొందించేందుకు భాజపా మేధోవర్గాలను స్థాపించాడు. 1995 నుండి భాజపా ప్రధానకార్యాలయపు నిర్వహణాబాధ్యతలు చూసుకొన్నాడు. కొంతకాలం పార్టీ ప్రధానగళంగా కూడా పనిచేశాడు. 1998లో కృష్ణమూర్తి, దక్షిణ చెన్నై నియోజకవర్గం నుండి లోక్‌సభకు పోటీ చేసి కొద్ది ఓట్ల తేడాతో ఓడిపోయాడు. 2001 మార్చి 1న పార్టీ అధ్యక్షపదవి బంగారు లక్ష్మణ్ నుండి తీసుకొని, 2002 జూన్ వరకు భాజపా అధ్యక్షుడిగా కొనసాగాడు.
కృష్ణమూర్తి, ఆ తర్వాత అటల్ బిహారీ వాజపేయి మంత్రివర్గంలో కేంద్ర న్యాయశాఖామంత్రిగా పనిచేశాడు. ఒక సంవత్సరం తర్వాత అనారోగ్య కారణాల వళ్ళ పదవీవిరమణ చేశాడు. ఈయన గుజరాత్ రాష్ట్రం నుండి రాజ్యసభకు ఎన్నికయ్యాడు. 
రాజ్యసభలో ఉండగా విదేశీవ్యవహారాలు మరియు రక్షణ వ్యవహారాల పార్లమెంటు కమిటీలలో క్రియాశీలక సభ్యుడిగా పనిచేశాడు. ఈయన ఫిర్యాదుల కమిటీకి అధ్యక్షుడిగా ఉన్నాడు. ఈ కాలంలో పెట్రోలు కల్తీపై నిర్మొహమాటమైన నివేదికను సమర్పించి అందరకీ చిరస్మరణీయమైనాడు.
ఇతనికి 1964, ఆగస్టు 24న భాగ్యలక్ష్మితో వివాహం జరిగింది. ఇతనికి ఇద్దరు కుమారులు ముగ్గురు కుమార్తెలు ఉన్నారు.
కృష్ణమూర్తి, హృదయ శ్వాసకోశ దిగ్భంధనంతో చెన్నైలోని ఒక ప్రైవేటు ఆసుపత్రిలో 2007 సెప్టెంబరు 25న మరణించాడు.
వ్యవహార ధర్మబోధిని
వ్యవహార ధర్మబోధిని తొలి తెలుగు రూపక ప్రదర్శన జరిగిన నాటకం. దీనిని ప్లీడరు నాటకం అనికూడా అంటారు. 1880లో కందుకూరి వీరేశలింగం పంతులు ఈ నాటకాన్ని 1880లో రాయగా, అదే సంవత్సరం రాజమహేంద్రవరం లోని విజయనగరం మహారాజు యొక్క బాలికోన్నత పాఠశాలలో మొదటిసారి ప్రదర్శింపబడింది.
కోర్టు ల్లో న్యాయం, గట్టు తగాదాలు, పుట్ట తగాదాలు, స్థలం తగాదాలతో అన్నదమ్ములు బద్ధశత్రువులుగా, సంపన్నులని కూడా రోడ్డు మీద నిలబెట్టి తమాషా చూడటం, కోర్టు దర్శనాన్ని మన కళ్ల ముందు చూపించిన సామాజిక ఉద్యమ తొలి నాటకం ఇది. ఇది ఐదు అంకముల నాటకం. ఇందులోని పాత్రలు నిజ జీవితంలో ఎదురయ్యే పాత్రలే. దీనిని గద్య రూపంలో, వ్యవహారిక భాషలో రాశారు. వ్యవహారిక భాషలో రాయడమనేది ఆకాలంలో సహసమనే చెప్పవచ్చు. మొదటి ప్రదర్శనకు వందలమంది ప్రజలు వచ్చి చూశారని వీరేశలింగం తన స్వీయ చరిత్ర (స్వీ.చ. 1వ భాగంలోని 175వ పుట) లో రాసుకున్నాడు. దీనిని బట్టి మొదటి ప్రదర్శన విజయవంతమైనదని తెలుస్తుంది.
1880లో ధార్వాడ నాటక సమాజం వారు రాజమహేంద్రవరం లోని విజయనగరం మహారాజు యొక్క బాలికోన్నత పాఠశాలలో పాకలు వేసి, వారి నాటకాలను ప్రదర్శించారు (స్వీ.చ. 2వ భాగంలోని 178వ పుట). అది చూసి అక్కడి ప్రజలు వీరేశలింగాన్ని ప్రోత్సహించడంతో ఒక నాటక సమాజాన్ని స్థాపించారు (స్వీ.చ. 1వ భాగంలోని 175వ పుట, (స్వీ.చ. 2వ భాగంలోని 178-79వ పుటలు). అలా తెలుగు నాటకరంగంలో మొట్టమొదటి నాటక సమాజం స్థాపించిన ఘనత వీరేశలింగంకే దక్కింది. ఈ నాటక సమాజంలోని సభ్యులు కూడా ఆ కళాశాల విద్యార్థులే.
అయితే, ఆ కాలంలో నాటకాలలో నటించడం అగౌవరమని భావించేవారు. అందువల్ల, విద్యార్థులు నాటకాలను వేయుటకు వారి తల్లిదండ్రులు అంగీకరించలేదు. దాంతో, ఈ ప్రథమ నాటక సమాజంలోని సభ్యుల పేర్లుగానీ, వారి ప్రదర్శన విధానం గురించిగానీ తెలియలేదు.
గుంటూరు హిందూ నాటక సమాజం
గుంటూరు హిందూ నాటక సమాజం తెలుగు నాటకరంగంలో ఆధునికకాలంలో ప్రథమ దశలో స్థాపించబడిన నాటకసమాజం. కొండుభొట్ల సుబ్రహ్మణ్యశాస్త్రి తన మిత్రులైన తోలేటి అప్పారావు, పాతూరి శ్రీరాములు, పోలూరి హనుమంతరావు మరియు ఇతర శిష్యులతో 1880-81 లలో ఈ సమాజాన్ని స్థాపించారు. దీనికంటే ముందు కందుకూరి వీరేశలింగం పంతులు 1880వ సంవత్సరం నవంబరు, డిసెంబరు నెలలో స్థాపించిన సమాజం విద్యార్థి నాటక సమాజవడం వల్ల, అది కొద్దిరోజుల్లోనే అంతరించిపోవుట వల్ల గుంటూరు హిందూ నాటక సమాజమే మొదటిది అవుతుంది.
ఈ సమాజ ప్రదర్శన లకు తగిన ప్రదేశంలో పాకలు వేయడం, తెరలు సిద్ధంచేయడం, నాటక పాత్రలకు కావలసిన దుస్తులు, అలంకారాలు మొదలైనవి పొత్తూరు కృష్ణయ్య, భువనగిరి హనుమద్దీక్షితులు, భాగవతుల రాఘవయ్యలు చూసుకునేవారు. ప్రతి నాటకంలో నాయక పాత్రలను కలపటపు నరసంహం అనే విద్యార్థి, స్త్రీ పాత్రలను చెన్నూరి సూర్యప్రకాశరావు, భువనగిరి సూర్యనారాయణ అనేవారు వేసేవారు.
ఈ సమాజం నాలుగైదు సంవత్సరాలు మాత్రమే నడిచింది. ధనాపేక్ష లేకుండా వినోదం కోసమే నాటకాలను ప్రదర్శించారు. రాజమహేంద్రవరంలో హరిశ్చంద్ర నాటక మొదటి ప్రదర్శన సమయంలో ప్రదర్శన పాకపై ఎవరో నిప్పువేయడంతో స్వల్ప ప్రమాదం జరిగింది. మరలా 1884లో రెంవడసారి ప్రదర్శన విజయవంతగా జరిగింది. ఈ సమాజంవారు ఎక్కువగా వచన నాటకాలను ప్రదర్శించేవారు. అందుచేత, వచన నాటకాలకు వరవడి దిద్దినది గుంటూరు హిందూ నాటక సమాజమేనని చెప్పవచ్చు.
గుబ్బి తోటదప్ప
రావు బహదూర్ "ధర్మప్రవర్ధ" గుబ్బి తోటదప్ప (కన్నడ:ರಾವ್ ಬಹದ್ದೂರ್ ಧರ್ಮಪ್ರವರ್ತ ಗುಬ್ಬಿ ತೋಟದಪ್ಪ), (1838-1910) (స్థలం: గుబ్బి), ఒక భారతీయ వ్యాపారవేత్త మరియు పరోపకారి. అతను దేశవ్యాప్తంగా పర్యాటకులకు "తోటదప్ప చత్ర" అని పిలిచే ఉచిత వసతి గృహాన్ని స్థాపించారు. అతనికి బ్రిటిష్ ప్రభుత్వం "రావ్ బహదూర్" మరియు మైసూర్ మహారాజు నాలుగవ కృష్ణరాజ ఒడయారు "ధర్మప్రవర్థ" అనే బిరుదుతో గౌరవించారు.
1838సంవత్సరంలో గుబ్బిలోని లింగాయతి కుటుంబంలో తోటదప్ప జన్మించారు. అతని కుటుంబం తరువాతి కాలంలో బెంగుళూరుకు తరలి వెళ్ళింది, అక్కడ మముల్‌పేటలో తన వ్యాపారాన్ని ప్రారంభించారు.
గుబ్బి తోటదప్పకు సంతానం లేదు, తన ఆస్తిని పర్యాటకులకు, విద్యార్థుల ప్రయోజనాలకు ఉపయోగించాలని అతని ఆశయం. రావు బహదూర్ ధర్మప్రవర్ధ గుబ్బి తోటదప్ప చారిటీస్ (RBDGTC) అనే ట్రస్ట్ ను స్థాపించారు. 1897 లో, ఈ ట్రస్ట్ బెంగుళూరు సిటీ రైల్వే స్టేషన్ సమీపంలోని భూమిని కొనుగోలు చేసింది. 1903 ఫిబ్రవరి 11న, నాలుగవ కృష్ణరాజ ఒడయారు అధికారికంగా ధర్మఛత్రా (పర్యాటకులకు), ఉచిత హాస్టల్ (విద్యార్థులకు) ప్రారంభించారు. . తన చివరి రోజులలో అతను తన ఆస్తి మొత్తాన్ని RBDGTC ట్రస్టుకు విరాళంగా ఇచ్చాడు. కె.పుట్టన్న చెట్టిని ఆ ట్రస్ట్ యొక్క మొదటి అధ్యక్షుడిగా నియమించారు. ఈ ట్రస్ట్ దాని పనిని కొనసాగిస్తోంది. ఈ హాస్టల్ సదుపాయం కర్ణాటకలో విస్తరించి ఉంది. 2005 లో, హాస్టల్ పునర్నిర్మించబడింది. దాని శత జయంతి కోసం ట్రస్ట్ ఆదాయ వనరుగా కెంపెగౌడ బస్‌స్టేషన్ వద్ద బెల్ హోటల్ నిర్మించింది. బస సౌకర్యాలు నామమాత్రపు రుసుముతో వసతి సదుపాయం ఉంది. మతంతో సంబంధం లేకుండా అందరికీ ప్రవేశం ఉంది. వీరశైవా (లింగాయతి) వర్గానికి చెందిన విద్యార్థులకు 
హాస్టల్‌లో ప్రాధాన్యత ఇస్తారు. ఇప్పటి వరకు ప్రభుత్వంవారు హాస్టల్ మంజూరు చేయలేదు. ప్రతి సంవత్సరం లింగాయతి విద్యార్థులకు అర్హత కోసం ట్రస్ట్ స్కాలర్షిప్పులు ఇస్తుంది.1910 ఫిబ్రవరి 21 లో, 72 సంవత్సరాల వయస్సులో తోటదప్ప మరణించారు.
నంది నాటక పరిషత్తు - 2016
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు.
2016 నంది నాటకోత్సవంలో కొత్త మార్పులు వచ్చాయి. గతంలో మాదిరిగా ప్రాథమిక పరిశీలన లేకుండా, దరఖాస్తుచేసిన నాటక సమాజాలన్నీంటికి ప్రదర్శన అవకాశం, ప్రదర్శన పారితోషికం ఇచ్చారు. అంతేకాకుండా, ఈ నంది నాటకోత్సవాన్ని ఒకేసారి మూడు వేరువేరు ప్రాంతాలు (గుంటూరు, కర్నూలు, విజయనగరం)లో నిర్వహించారు. జనవరి 18న ప్రారంభమైన ఈ నాటకోత్సవాలు ఫిబ్రవరి 15న ముగిసాయి. విజేతలకు 2017 ఏప్రిల్ 30న రాజమండ్రి లోని ఆనం కళాకేంద్రంలో కోడెల శివప్రసాద్, మురళీమోహన్ తదితరుల చేతుల మీదుగా బహుమతులు అందజేయడం జరిగింది.నంది నాటక పరిషత్తు - 2016 యొక్క బహుమతుల వివరాలు కింద ఇవ్వడమైనది. తొలిసారిగా 2016 ఎన్‌టిఆర్‌ రంగస్థల పురస్కారాన్ని గుమ్మడి గోపాలకృష్ణ అందుకున్నారు.
కందుకూరి పురస్కారం - 2017
రంగస్థలంలో కొన్నేళ్లుగా మంచి ప్రతిభ కనబరుస్తూ నాటకరంగ అభివృద్ధికి కృషిచేసిన వారిని గుర్తిస్తూ ఆంధ్రప్రదేశ్ రాష్ట్ర ప్రభుత్వం ఆయా నాటకరంగ కళాకారులకు కందుకూరి వీరేశలింగం పేరు మీదుగా విశిష్ట పురస్కారం అందజేస్తుంది. 2018 సంవత్సరానికిగానూ రాష్ట్రస్థాయిలో ముగ్గురిని, జిల్లాస్థాయిలో జిల్లాకు ఐదుమంది కళాకారుల చొప్పున 13 జిల్లాలకు 65 మందిని ఆంధ్రప్రదేశ్ రాష్ట్ర ప్రభుత్వం ఎంపిక చేసింది. రాష్ట్రస్థాయి పురస్కారానికి రూ. లక్ష రూపాయల నగుదు బహుమతి, ప్రశంసాపత్రం... జిల్లాస్థాయి పురస్కారానికి రూ. 10వేల నగుదు బహుమతి, ప్రశంసాపత్రం అందజేయడం జరిగింది. వారికి 2017 ఏప్రిల్ 30న రాజమండ్రి లోని ఆనం కళాకేంద్రంలో కోడెల శివప్రసాద్, మురళీమోహన్ తదితరుల చేతుల మీదుగా పురస్కారం పేరుతో రూ. 10వేల నగుదు బహుమతి, ప్రశంసాపత్రం అందజేయడం జరిగింది.
మురళీమోహన్, డాక్టర్‌ పెద్ది రామారావు, ఎస్.కె. మిశ్రో, పాటిబండ్ల ఆనందరావు, ఎస్‌. బాలచంద్రరావు, పత్తి ఓబులయ్య, ఎస్‌. వెంకటేశ్వర్‌లు కమిటీ సభ్యులుగా ఉన్నారు.శ్రీకాకుళం జిల్లా:
విజయనగరం జిల్లా:
విశాఖపట్నం జిల్లా:
తూర్పు గోదావరి జిల్లా:
పశ్చిమగోదావరి జిల్లా:
కృష్ణా జిల్లా:
గుంటూరు జిల్లా:
ప్రకాశం జిల్లా:
నెల్లూరు జిల్లా:
చిత్తూరు జిల్లా:
కర్నూలు జిల్లా:
కడప జిల్లా:
అనంతపురం జిల్లా:
జిగ్లీపఫ్
జిగ్లీపఫ్ నింటెండో మరియు గేమ్ ఫ్రీక్ స్వంతమైన పోకీమాన్ మీడియా ఫ్రాంచైజ్ నుండి పోకీమాన్ యొక్క కాల్పనిక జాతులలో ఒకటి. పోకీమాన్ అనిమేలో ఆమెను పరిచయం చేసినప్పటి నుండి, ఆమె అత్యంత ప్రసిద్ధ పోకీమాన్లో ఒకటిగా మారింది.
జిగ్లీపఫ్ బహుశా ఆమె పాడింది పాడటానికి పాడింది, ఇది ఆమెను లోతైన నిద్రలోకి వినడానికి ప్రతి ఒక్కరిని ఉంచుతుంది. జిగ్లీపఫ్ అప్పటికి కలత చెందుతాడు, ఎందుకంటే ప్రతిఒక్కరూ ఈ పాటలో చాలా విసుగు చెంది ఉంటారు, మరియు ఆమె వారి ముఖాలను ఒక మార్కర్తో ఆకర్షిస్తుంది.
జిగ్లీపఫ్ అనేది ఒక చిన్న పోకీమాన్, పికాచూ కన్నా కొంచెం తక్కువ. ఆమె ఒక బెలూన్ లాగా ఆకారంలో ఉంటుంది మరియు నీలం కళ్ళు, కట్లాంటి చెవులు, మరియు దాని నుదిటిపై బొచ్చు వింతగా ఉన్న పింక్ శరీరం ఉంది.
పోకీమాన్ వీడియో గేమ్లలో, జిగ్లీపఫ్ ఆటగాళ్ళలో ప్రసిద్ధి చెందింది, ఎందుకంటే ఆమె పాకిన్ శత్రువు పికెమోన్ను నిద్రపోయేలా చేసే ప్రయత్నాన్ని సింగ్ నేర్చుకుంటుంది. ఇది తరచుగా యుద్ధాన్ని కోల్పోవడానికి కారణమవుతుంది, మరియు చాలా మంది ఆటగాళ్ళు ఆమెను చాలా బాధించేవారుగా గుర్తించారు.
పోకిమోన్ రెడ్ అండ్ బ్లూలో మొట్టమొదటి పోకీమాన్ ఆటలలో జిగ్లీపఫ్ పరిచయం చేయబడింది. అప్పటి నుండి ఆమె చాలా ఆటలలో నటించింది. ఆమె విగ్లిట్టఫ్ గా రూపాంతరం చెందింది, ఇది జిగ్లీపఫ్ యొక్క "అప్గ్రేడ్డ్" రూపం. పోకీమాన్ గోల్డ్ మరియు సిల్వర్తో ప్రారంభించి, జిగ్లీపఫ్ ముందుగా పరిణామం చెందిన పరిణామ రూపాన్ని కలిగి ఉంది, ఇగ్లిబఫ్. గోల్డ్ మరియు సిల్వర్ లో ప్రవేశపెట్టిన 100 కొత్త పోకీమాన్లో ఇగ్లేల్బఫ్ ఒకటి. గతంలో మాత్రమే 151 ఉన్నాయి.
సూపర్ స్మాష్ బ్రోస్, మెలె, సూపర్ స్మాష్ బ్రోస్ బ్రాల్, మరియు సూపర్ స్మాష్ బ్రోస్. నింటెండో 3DS మరియు Wii U లలో సూపర్ స్మాష్ బ్రోస్, సూపర్ స్మాష్ బ్రోస్, జిగ్పైపఫ్ కూడా కనిపించారు. దీని దాడుల్లో రోల్అవుట్, పౌండ్, సింగ్, రెస్ట్ మరియు దాని ఫైనల్ స్మాష్, పఫ్ అప్ ఉన్నాయి.
పిగ్చూ, బుల్బాసౌర్, ఛార్మాండర్ మరియు మెవ్త్వోలతో పాటు అత్యంత ప్రముఖ పోకీమాన్లో జిగ్లీపఫ్ ఒకటి, ఇది ఇప్పటికీ చాలాకాలం కొనసాగుతున్న పోకీమాన్ అనిమేలో కనిపించింది. ఆమె సాధారణంగా ఊహించని విధంగా కనిపిస్తుంది మరియు పోకీమాన్ మరియు మానవులను తన ట్రేడ్మార్క్ గీతాన్ని పాడటం ద్వారా కొద్ది నిమిషాలు నిద్రపోయేటట్లు ఆమెను ఉంచుతుంది. ఆమె షార్పి మాదిరిగానే నల్ల శాశ్వత మార్కర్ను కలిగి ఉంది, దానితో ఆమె తరచుగా నిద్రిస్తున్నప్పుడు ఆమె ప్రజలను మరియు పోకీమాన్ యొక్క ముఖాలను ఆకర్షిస్తుంది. ప్రతిఒక్కరూ నిద్రపోతున్నందువల్ల, జిగ్లీపఫ్ యొక్క పాటను విన్నప్పుడు మరియు జిగ్లీపఫ్ ఆమెను చాలా విసుగు చెంది ఉంటాడు ఎందుకంటే ఇది ప్రతిఒక్కరూ నిద్రిస్తుంది. జిగ్లీపఫ్ వారిని నిద్రిస్తున్నప్పుడు ప్రజలు నిరాశ చెందుతారు, మరియు వారు నిద్రపోతున్నప్పుడు జిగ్గాపేఫ్ బాధపడతారు, అది ఒక నీచమైన వృత్తం.
ఒక భాగంలో, జిగ్లీపఫ్ఫ్ బ్లాస్టోయిస్ ఫిరంగిలో చిక్కుకున్నాడు. ఆమె చివరకు పారిపోయినప్పుడు, ఆమె ప్రతి ఒక్కరిని నిద్ర పోసి వారి ముఖాలపై ఆకర్షించింది.
డిసెంబరం
డిసెంబరం ( ఆంగ్లం :Barieria cristata) అనేది అకంథేసి కుంటుంబానికి చెందిన మొక్క. వీటిని గొబ్బిపూలు, పెద్ద గోరింట అని కూడా అంటారు. ఫిలిప్ఫైన్స్‌ వయొలెట్‌, బ్లూబెల్‌ బర్లేరియా అని కూడా పిలుస్తారు. దీని శాస్త్రీయనామం బర్లేరియా క్రిస్టేటా.
ఈ మొక్కలు దక్షిణ చైనా నుండి భారతదేశం మరియు మయన్మార్ వరకు విస్తరించి ఉన్నాయి. వీటిని గ్రామాలలో మరియు ఉద్యానవనములలో అలంకారమైన మొక్కలుగా పెంచుతారు. పొడి వాతావరణంలో ఇవి పెరుగుతాయి. ఇవి హవాయి లో సహజ సిద్ధమైన వాతావరణంలో పెరుగుతాయి. ఫిజీ దేశంలో వీటిని "టోంబితి" గా సుపరిచితమైన మొక్క. క్రిస్టమస్ ద్వీపంలో ఈ పొద సముద్రపు మట్టం నుండి సుమారు 100 మీటర్ల వరకు రహదారి మరియు చెదురుమదురు ప్రాంతాలలో చురుకైన జాతులుగా పెరుగుతుంది.
ఇది ఒక పొద 60-100 సెం.మీ పొడవుగా పెరుగుతుంది. ఆకులు ఉపరితలంపై ముదురు ఆకుపచ్చ రంగులో ఉంటాయి మరియు దిగువ ఉపరితలంపై లేత ఆకుపచ్చ రంగులో ఉంటాయి. అవి సున్నితమైన అండాకారంగా ఉంటాయి. పువ్వులు 5 సెం.మీ పొడవు, వైలెట్, పింక్ లేదా తెల్ల రంగులో గరాటు ఆకారంలో ఉంటాయి. పండ్లు సుమారు 1.5 సెం.మీ పొడవు దీర్ఘవృత్తాకార గుళికలు. అవి పరిపక్వత చెందిన తరువాత నిగనిగలాడుతూ కనిపిస్తాయి.
పల్లెటూళ్లలో ఇళ్లముందు, రోడ్లపక్కన ఎక్కువగా కనిపించే మొక్క ఇది. ఈ పూలను ఎక్కువగా మాలలు కట్టి జడలో అలంకరించుకోవడానికీ, దేవుడికి అర్పించడానికీ వాడతారు. ఇది థాయ్‌లాండ్ లో ఔషథ మూలికగా ఉపయోగిస్తున్నారు. ఇది మూత్రసంబంధిత వ్యాధులు మరియు రక్త శుద్ధీకరణ వంటి వాటిలో ఔషథంగా వాడుతారు. దక్షిణ భారతదేశంలోని తమిళనాడు లో వీటిని "డిసెంబర్ పూ" లేదా "డిసెంబర్ పూలు" గా పిలుస్తారు. ఇవి డిసెంబరు నెలలో విస్తారంగా పూస్తున్నందున అలా పిలుస్తారు. వీటిని మహిళలు తలలో అలంకారంగా ధరిస్తారు. ఆకు రసాన్ని కాలిన గాయాలకు వాపు తగ్గడానికి రాస్తారు. దీని గింజలను పాము కాటుకు విరుగుడుగా వాడతారు.
వీటికి చీడపీడలు తక్కువ. తేమగా ఉన్న చోట చక్కగా పెరుగుతాయి. అయితే నీళ్లు నిలవకూడదు. పూలు పూసిన వెంటనే కత్తిరిస్తూ ఉంటే మంచిది. ఎండల్లో తప్ప సంవత్సరం అంతా పూసే ఈ మొక్క డిసెంబరు మాసంలో విపరీతంగా పూస్తుంది. దీన్ని అప్పుడప్పుడూ కత్తిరిస్తూ ఉంటే క్రమపద్ధతిలో, గుబురుగా పెరుగుతుంది. అలాగే కత్తిరించి వేర్వేరు ఆకారాల్లో పెంచుకోవడానికి కూడా అనువుగా ఉంటుంది. 
రసం పీల్చే పురుగులు ఆశించకుండా అప్పుడప్పుడూ ఆకు కషాయం చల్లుతూ ఉంటే సరిపోతుంది. అక్టోబరు నుంచి రెండు వారాలకోసారి పాలీఫీడ్‌ వంటి సమగ్ర ఎరువును నీళ్లలో కలిపి పోస్తుంటే బాగా పూస్తుంది. వర్మీకంపోస్టు, ఎముకలపొడి, వర్మీవాష్‌ వంటి సేంద్రియ ఎరువులను ఉపయోగించినా ఫరవాలేదు.
జారుడుమెట్లు (నాటిక)
జారుడుమెట్లు కళాంజలి, హైదరాబాద్ వారు ప్రదర్శిస్తున్న సాంఘిక నాటిక. దేశాన్ని పాలిస్తున్న నల్ల దొరల దోపిడీతో ప్రజల జీవితాలు ఇంకా చీకటిలో మగ్గుతున్నాయనే అంశాన్ని ఇతివృత్తంగా సాగిన 'జారుడుమెట్లు' నాటికను కంచర్ల సూర్యప్రకాశ్ రచించగా, కొల్లా రాధాకృష్ణ దర్శకత్వం వహించారు.
అర్ధరాత్రి వచ్చిన స్వాతంత్య్రంతో దేశం నుండి బ్రిటీష్‌ దొరలు వెళ్ళిపోయినా, ఇక్కడి నల్ల దొరల పాలనలోనూ బడుగు బలహీన వర్గాలు జీవితాల్లో చోటు చేసుకుంటున్న చీకటి తెరలను రాజకీయాల సుడిగుండంలో సామాన్యులు ఎదుర్కొంటున్న సమస్యలను ఇందులో చూపించారు. అంతేకాకుండా పాలకులు తెల్లదొరల చెప్పుల్లో కాళ్లు పెట్టి నడుస్తున్నారని, స్వాతంత్య్రం తీసుకువచ్చేందకు నాయకులు చేసిన త్యాగాలను మర్చిపోయి ప్రజారక్షకులగా కాక ప్రజాభక్షకులుగా మారి, సామాన్యుడికి అందాల్సిన స్వాతంత్య్ర ఫలాలను ధనవంతులు ఎగరేసుకుపోవటాన్ని, నాయకులంతా బంధుగణ సేవే పరమావధిగా భావించడం ఇందులో చూపించడం జరిగింది.
నటవర్గం:
సాంకేతికవర్గం
భారత జాతీయ చలనచిత్ర పురస్కారాలు - ఉత్తమ ప్రాంతీయ భాషా చిత్రం
భారత జాతీయ చలనచిత్ర పురస్కారాలు 1954 నుండి భారతీయ సినిమాకు ప్రదానం చేయబడుతున్న ప్రముఖమైన పురస్కారాలు. ఈ పురస్కారాలలో భాగంగా రాజ్యాంగంలోని ఎనిమిదవ షెడ్యూలులో పేర్కొన్న ప్రాంతీయ భాషా చిత్రాలకు కూడా బహుమతి ప్రదానం చేస్తున్నారు. రెండవ సంవత్సరం (1955) నుండిఅస్సామీ, బెంగాలీ, హిందీ, కన్నడ, మళయాల,మరాఠీ, తమిళ, తెలుగు భాషలలో ఉత్తమ చిత్రానికి రాష్ట్రపతి వెండిపతకం, ఉత్తమ ద్వితీయ, తృతీయ చిత్రాలకు సర్టిఫికెట్ ఆఫ్ మెరిట్ ప్రదానం చేయడం ప్రారంభించారు. 1967లో చివరి రెండు బహుమతులు ఉపసంహరించారు. గుజరాతీ, కాశ్మీరీ, కొంకణి, బోడో, మైథిలి, మణిపురి, డోగ్రీ, పంజాబీ, సంస్కృత,ఉర్దూ భాషా చిత్రాలకే కాకుండా ఎనిమిద షెడ్యూలులో లేని భోజపురి, హరియాన్వి, తుళు, వాంచో, మిజో తదితర భాషా చిత్రాలకు కూడా కొన్ని సంవత్సరాలు ఉత్తమ చలనచిత్రం అవార్డులను ప్రకటించారు.
ఆకాశదేవర
ఆకాశదేవర గోవాడ క్రియేషన్స్, హైదరాబాద్ వారు ప్రదర్శిస్తున్న సాంఘీక నాటకం. నగ్నముని రాసిన ఆకాశదేవర అనే విలోమ రచనను పాటిబండ్ల ఆనందరావు నాటకీకరించగా, గుమ్మళ్ల బలరామయ్య దర్శకత్వం వహించారు.
ఒక దట్టమైన కారడవిలో శతాబ్దాల కింద కట్టబడి జీర్ణావస్థలోకి మారిన ఒక ఆలయం పునర్నిర్మాణం, దాని చుట్టూ పెరుకోనిపోయిన వేలకోట్ల సంపదను కైంకర్యం చేస్తున్న మిస్టర్ కారష్ మాయాజాలం ఇతివృత్తంగా అల్లబడిన మరొక విలోమ కథ ఆకాశదేవర. ప్రచారంతో అబద్దాన్ని నిజం చేయడం, ఒకప్పుడు ఉనికిలో ఉన్న నిజాన్ని అబద్దంగా ప్రచారం చేయడం. ఒక అబద్దాన్ని స్వతంత్రంగా సృష్టించి వేలకోట్ల వ్యాపార సామ్రాజ్యాన్ని సృష్టించుకున్న నేర్పరి, కేవలం మూడుపదుల వయసు కూడా నిండని ఒక ‘సుప్రాటెక్నో నెట్‌వర్క్‌’ సృష్టించిన కారష్ అనే టెక్నోక్రాట్ చీకటి వ్యాపారి చరిత్ర. ఆయన నడుపుతున్న వ్యాపారానికి ముడిసరుకు ‘అబద్దం’, ఆయన అబద్దాలు అమ్ముతూ చరిత్ర గతిని నిర్దేషించ గలిగిన వ్యాపార డైనోసార్. కారష్ సృష్టించిన అబద్దాలు ప్రజలుచే నిజమని బ్రమింపజేసి, వాళ్ళ మనుస్సులో స్థిరపడేలా చేసి, బానిసలను చేసి దానినే చరిత్రగా, జ్ఞానంగా, విజ్ఞానంగా మార్చి ఒక కాల్పనిక కలలో భాగంచేసి నిర్మించిన దేవళం ‘ఆకాశదేవర’. నిజానికి అదొక మార్మిక కళ. ఆ కళద్వారా ప్రజల బలహీనతలను పెట్టుబడిగా మార్చుకున్న వైనాలు మన కళ్ళముందే వందలు వేలు ఉన్నాయి. ఆధునిక సంక్షోభాలు సృష్టించిన వికృత రూపం కారష్. ఆధునిక మాధ్యమాలు ఒక మిధ్యాలోకాన్ని సృష్టిస్థాయి. దాని చుట్టూ మనల్ని తిప్పుతారు, మన ప్రమేయం లోకుండానే అందులో భాగం అవుతాం. మన మేధో దారిద్రాన్ని సంపదగా మార్చుకున్న కారష్ లాంటి వ్యక్తులు సృష్టించిన శూన్యం వలయంలో కొట్టు మిట్టాడుతున్న నేటి సంక్షోభాల గుట్టూ, దానిని రాజకీయంగా ఎదుర్కొనే పనిముట్టూ ‘ఆకాశదేవర’.
స్వేచ్ఛ
స్వేచ్ఛ గురించి తెలుసుకోవడానికి https://en.wikipedia.org/wiki/Swechaలో చూడగలరు.
నరకాసుర విజయవ్యాయోగం
నరకాసుర విజయవ్యాయోగం 1871లో కొక్కొండ వెంకటరత్నం పంతులు రాసిన సంస్కృత నాటక (రూపక) అనువాదం. ఇది 1872లో ముద్రాణావకాశం పొంది, లభ్యమైన వాటిలో తొలి సంస్కృత రూపకాంధ్రీకరణము. శ్రీకృష్ణుడు సత్యభామ యుద్ధంచేసి నరకాసురుని వధించి విజయం పొందిన ఇతివృత్తాన్ని నరకాసుర విజయ వ్యాయోగము కథగా తీసుకున్నారు. వారణాసి ధర్మసూరి సంస్కృత రచనను వేంకటరత్నం పంతులు తెలుగులోకి అనువదించారు.
సంస్కృత నాటకాలను అనువదించడంలో పద్యానికి పద్యం, గద్యానికి గద్యం వరుసగా వ్రాసే పద్ధతిని 1872లో కొక్కొండ వెంకటరత్నం ఏర్పరిచాడు. ఈరోజుకు కాడా అందరు కవులు ఇదే పద్ధతిని వాడుతున్నారు. అర్థమేకాకుండా శబ్ధంకూడా తేడారాకుండా దీని అనువాదంలో జాగ్రత్తపడ్డారు. పద్యగద్యంలో అక్కడక్కడ కొన్ని భాగాలు సులభశైలిలో ఉన్నాయి. మూలంలోని భావం తెలుగోల ఒక పద్యంలో సరిపడకపోతే వేరొక పద్యంలో కూడా దాని భావం వచ్చేలా రాయడమేకాకుండా, కొన్నిచోట్ల ఒక పాదం ఎక్కువగా రాశారు.
డిజిటల్ లైబ్రరీ ఆఫ్ ఇండియాలోని నాటక ప్రతి
చమత్కార రత్నావళి
చమత్కార రత్నావళి 1880 చివరిభాగంలో కందుకూరి వీరేశలింగం పంతులు రచించిన హాస్య నాటిక. ఇది షేక్స్పియరు "కామెడీ ఆఫ్ ఎర్రర్స"కు అనుసరణ. ఈ ప్రదర్శనకు చాలామంది ప్రేక్షక్కులు వచ్చి, చూచి . ది కామెడీ ఆఫ్ ఎర్రర్స్ అనే షేక్స్‌పియర్ నాటకానికి తెలుగులో అనువాదం ఈ నాటకం. దీనిని వీరేశలింగం పంతులు తన విద్యార్థులచే ప్రదర్శింపజేశాడు. ఈ ప్రదర్శనకు చాలామంది ప్రేక్షక్కులు వచ్చి, చూచి ఆనందించారు.
ఈ అనువాదంలో కందుకూరి వావిలాల వాసుదేవశాస్త్రి ఏర్పరచిన మార్గంకాకుండా భిన్నమైన మార్గాన్ని ఎంచుకున్నారు. అనువాదం చాలా సరళంగా ఉంది. పాత్రల మరియు ప్రాంతాల పేర్లు మార్చారు. సేవకులకు, స్త్రీలకు వ్యవహారిక భాషను ఉపయోగించారు. మూలంలోని పద్యాలను కూడా గద్యంలోకి అనువదించి, గద్య నాటకంగా రాశారు.
సిలికాన్ వ్యాలి
సిలికాన్ వ్యాలి దక్షిణ శాన్ ఫ్రాంసిస్కోలో ఒక ప్రాంతం. ఈ ప్రాంతం కాలిఫోర్నియా రాష్ట్రంలో వున్నది. ఇక్కడ గూగల్ మరియు యాపిల్ వంటి IT కంపనీల ప్రధాన కార్యాలయాలు వుంటాయి. "సిలికాన్" అనే పేరు ఎందుకు ఉందంటే కంప్యూటర్లలో వుండే సిలికాన్ చిప్పులు ఇక్కడ మొదటిలో తయారుచేసేవారు. ఇక్కడ ప్రధాన కార్యాలయాలు వున్న కంపనీలు ఇవి: 
సాంకేతిక విజ్ఞానంలో ప్రయోగాలు ఇక్కడ ముందర జరగబడ్డాయి. స్టాంఫోర్డు కళాశాలతో కలిసి, అమెరికా సైన్యానికి కావాల్సిన టెక్నాలజి వస్తువులు (రేడియోలు, కంప్యూటర్లు) 1970 ముందర ఇక్కడ ఉద్యోగస్తులు తయారుచేసారు.
ఎవరిని ఎవరు క్షమించాలి
ఎవరిని ఎవరు క్షమించాలి కె.జె.ఆర్. కల్చరల్ అసోసియేషన్, సికింద్రాబాద్ వారిచే ప్రదర్శించబడుతున్న సాంఘీక నాటిక. ఉదయ్ భాగవతుల రచన, దర్శకత్వం వహించిన ఈ నాటిక అనేక పరిషత్తులలో ప్రదర్శించబడి, వివిధ విభాగాల్లో బహుమతులను అందుకుంది.
అన్ని మతాల కంటే మానవత్వం అనే మతం గొప్పది. ఆ మతంలో క్షమించడాన్ని మించిన గొప్ప పనిలేదు. పోలీస్ ఆఫీసర్ గా రిటైర్ అయిన పుణ్యదాసు, వృత్తి పరంగానేకాదు, వ్యక్తిగతంగా కూడా గౌరవం కలిగినవాడు. ఒకరోజు అమెరికాలో సాఫ్ట్ వేర్ ఇంజనీర్ గా పనిచేస్తున్న అతని కొడుకు సుజన్, తను ప్రేమించిన అమ్మాయి ప్రకృతిని పరిచయం చేయడానికి, ఆ అమ్మాయితో సహా 
భారతదేశా నికి వస్తాడు.
పుణ్యదాసు, తన డైరీ మీద మాత్రం ఎవ్వరి చెయ్యి పడనివ్వడు. అలాంటిది ఒకరోజు కాబోయే కోడలు ఆ డైరీ ముట్టుకుందని అగ్గిమీద గుగ్గిలం అవుతాడు. మామూలుగా చాలా మంచిగా వుండే ఆయన ఆ డైరీ ముట్టుకోగానే ఎందుకు అంత అసహనానికి గురి అయ్యాడు అన్న సందేహం ఆ అమ్మాయిలో కలుగుతుంది. ఎలాగైనా ఆ డైరీ చదవాలని ప్రయత్నిస్తుంది. ఈ దశలో ఆమె ప్రవర్తన మీద అనుమానం వచ్చిన పుణ్యదాసు, తన శిష్యుడు తన కొడుకుగా భావించే ఇన్స్‌పెక్టర్ ఇంద్రాతో అమ్మాయి గురించి వాకబు చేయమన్నాడు. ఇంద్రా వాకబులో ఆ అమ్మాయి చెప్పిందంతా అబద్ధమనీ, ఆమె పోలీస్ ఎన్‌కౌంటర్లో చనిపోయిన ఒక వ్యక్తి కూతురని తెలుస్తుంది.
ఇంద్రా ద్వారా ఈ విషయం తెలుసుకున్న సుజన్ కూడా ఆ అమ్మాయిని నిలదీస్తాడు. కాని పుణ్యదాసు మాత్రం... ఆ అమ్మాయి తన చేతుల్లో పొరపాటుగా చనిపోయిన వ్యక్తి కూతురని, అతని క్రిమినల్ కాడని... చెప్పి... అసలేం జరిగిందో వివరించి, జరిగిన తప్పుకు తనని క్షమించమని ప్రకృతిని కోరుతాడు. తన గతం దాచి ప్రేమించినందుకు ప్రకృతి సుజన్ తో తనని క్షమించమంటుంది.
నటవర్గం
సాంకేతికవర్గం